Summary: گذشتہ روز پاکستان کے سابق فاسٹ بولر شعیب اختر نے اعلان کیا ہے کہ وہ ’دنیا کی پہلی کرکٹ این ایف ٹی مارکیٹ‘ متعارف کرانے جا رہے ہیں اور جو شخص یہ این ایف ٹی خریدے گا وہ آن لائن مواد جیسے 'اوریجنل' تصاویر یا ویڈیوز کا اصل مالک تصور کیا جائے گا۔

شعیب اختر اور وسیم اکرم اپنے ’قیمتی‘ ڈیجیٹل اثاثے کیوں بیچ رہے ہیں؟

گذشتہ روز پاکستان کے سابق فاسٹ بولر شعیب اختر نے اعلان کیا ہے کہ وہ ’دنیا کی پہلی کرکٹ این ایف ٹی مارکیٹ‘ متعارف کرانے جا رہے ہیں اور جلد ان کے این ایف ٹیز کی نیلامی ہو گی۔ یعنی جو شخص یہ این ایف ٹی خریدے گا وہ آن لائن مواد جیسے 'اوریجنل' تصاویر یا ویڈیوز کا اصل مالک تصور کیا جائے گا۔ شعیب اختر کا یہ اعلان ایک ایسے وقت میں آیا ہے کہ جب پاکستان کے بہترین کرکٹرز میں سے ایک وسیم اکرم 24 جون سے اپنے این ایف ٹیز کی نیلامی کر رہے ہیں۔ دراصل ان کے پیچھے ٹینپ اور بائنانس جیسی کمپنیاں ہیں جو کرکٹ فینز کے ذریعے ڈیجیٹل آرٹ اور آن لائن مواد کی این ایف ٹی میں خرید و فروخت کو پاکستان میں بھی متعارف کرانا چاہتی ہیں۔ این ایف ٹی سے مراد نان فنجیبل ٹوکن ہے۔ یہ ایک خاص قسم کا ڈیجیٹل سرٹیفیکیٹ ہے جو کہ اس بات کی گواہی دیتا ہے کہ کسی تصویر، ویڈیو یا دیگر قسم کے آن لائن مواد کا اصل مالک کون ہے۔ این ایف ٹی میں جاری ہونے والے ڈیجیٹل ٹوکن یا سرٹیفیکیٹ کے ذریعے یہ پتا چل سکتا ہے کہ کسی آن لائن اثاثے کا اصل مالک کون ہے۔ اسی طرح ہم ٹھوس حالت میں پائے جانے والے اثاثوں کے لیے بھی این ایف ٹی جاری کر سکتے ہیں جو اس کے اصل ہونے کی دلیل دیتا ہے۔  ہانگ کانگ میں پرائیویٹ ایکویٹی فرم اوسیرس گروپ میں پارٹنر سردار احمد درانی کا خیال ہے کہ این ایف ٹی کا اصل مقصد یہ ہے کہ ڈیجیٹل آرٹ (تصاویر، ویڈیوز یا دیگر آن لائن مواد) کی نقل تیار نہ ہوسکے اور اس میں تحریف نہ ہوسکے۔ یہ ایک قسم کی ڈیجیٹل آئی پی (انٹیلیکچوئل پراپرٹی) ہے۔ سردار درانی کے مطابق ڈیجیٹل اثاثوں اور آن لائن مواد کو این ایف ٹی میں تبدیل کیا جا رہا ہے تاکہ اصل مالکان یا فنکار اپنا کام اور اس کے جملۂ حقوق محفوظ رکھ سکیں۔ اس سوال پر کہ آیا پاکستانی شہری این ایف ٹیز خریدنے یا بیچنے پر منافع کما سکتے ہیں، ان کا کہنا تھا کہ یہ ایسا ہی سوال ہے جیسے سٹاک ایکسچینج میں سرمایہ کاری سے پیسے کمائے جاسکتے ہیں یا نہیں، جس کا تعین اس بات پر منحصر ہے کہ شیئرز کی قیمت کیا ہے اور اس کے اوپر یا نیچے جانے کے کتنے امکانات ہیں۔  پاکستانی معاشی امور پر بلاگ چلانے والے ٹوئٹر صارف عزیر یونس کا کہنا ہے کہ وہ اپنے دوستوں سے اکثر کہتے ہیں کہ پی سی بی کو سعید انور کی 194 رنز کی اننگز، شعیب اختر کے کلکتہ میں کرائے گئے یارکرز اور 36 گیندوں میں آفریدی کی سنچری کے این ایف ٹیز بننے چاہییں۔


Summary: لبنانی معاشرہ سیاسی اور مذہبی بنیادوں پر منقسم ہے لیکن فوج ان چند محکموں میں سے ایک ہے جو یکجہتی اور استحکام کی علامت ہیں۔

لبنان: معاشی بحران میں شدت کے بعد فوج کو بھی کھانے کے لالے پڑ گئے

لبنان کی فوج نے عالمی طاقتوں سے مالی امداد کی اپیل کی ہے تاکہ ملک میں جاری معاشی بحران کے باعث ’بھوک اور مشکلات کی شکار‘ فوجیوں کو سہارا مل سکے۔  لبنانی فوج کا کہنا ہے کہ ان کے سپاہی پریشانی اور بھوک کا سامنا کر رہے ہیں۔ لبنانی پاؤنڈ کی قدر میں سنہ 2019 سے لے کر اب تک 90 فیصد تک گراوٹ دیکھنے میں آئی ہے، جس کی وجہ سے فوج کے محکمے کے پاس نہ تو بجٹ ہے اور نہ ہی فوجیوں کو تنخواہیں دینے کے پیسے۔ اس سلسلے میں فرانس نے لبنانی فوج کی امداد کے لیے ایک ڈونر کانفرنس کا اہتمام کیا لیکن اس کانفرنس میں پیسوں کے بجائے کھانے پینے کی اشیا، پیٹرول، دواؤں اور سپیئر پارٹس کی اپیل کی گئی۔  لبنانی معاشرہ سیاسی اور مذہبی بنیادوں پر منقسم ہے لیکن فوج ان چند محکموں میں سے ایک ہے جو معاشرے میں یکجہتی اور استحکام کی علامت ہیں۔ لبنان میں فوج کے ادارے کو غیر جانبدار سمجھا جاتا ہے اور انھیں ملک میں موجود 18 مختلف مذہبی گروہوں اور سیاسی دھڑوں کی بڑے پیمانے پر حمایت حاصل ہے۔  فرانس میں وزارتِ دفاع کے ترجمان نے اس صورتحال کے حوالے سے بیان میں کہا ’لبنانی فوج لبنان میں ایک ستون ہے اور یہ ملک میں امن و امان کی صورتحال کو یقینی بناتی ہے۔ یہی وجہ ہے کہ ان کی مدد کرنا اس وقت اہم ہے۔‘   فرانس نے جمعرات کو یہ ڈونر کانفرنس لبنان کی فوج کے سربراہ جنرل جوزف عون کی جانب سے مارچ میں جاری کی جانے والی تنبیہ کے پس منظر میں منعقد کی۔ لبنانی فوج کے سربراہ نے خبردار کیا تھا کہ ان کے فوجی بھی لبنانی عوام کی طرح بھوک اور تکلیف میں ہیں۔  لبنان میں سیاسی طاقتیں نگراں وزیر اعظم حسن دیاب کے استعفی کے بعد ابھی تک نئی کابینہ کی تشکیل کے حوالے سے کسی حتمی نتیجے پر نہیں پہنچ پائی ہیں۔ حسن دیاب گذشتہ برس اگست میں بیروت کی بندرگاہ پر تباہ کن دھماکے کے بعد مستعفی ہو گئے تھے۔   منگل کو ایک تقریر میں جنرل عون نے کہا کہ ’ہم اپنے اتحادیوں سے مدد طلب کرنے پر مجبور ہو گئے ہیں اور میں دنیا کے آخری کونے تک جانے کے لیے تیار ہوں تاکہ فوج اپنے پیروں پر کھڑی رہ سکے۔‘ خبر رساں ادارے اے ایف پی نے فرانس کی وزارت دفاع میں موجود ایک ذریعے کا حوالہ دیتے ہوئے بتایا ہے کہ لبنانی فوج کو مخصوص چیزوں کی ضرورت ہے جن میں دودھ، آٹا، دوائیں، پیٹرول اور ملٹری آلات کے لیے سپیئر پارٹس شامل ہیں۔ لبنانی فوج میں ایک عام فوجی ساڑھے 12 لاکھ پاؤنڈ کماتا ہے جو کہ 800 امریکی ڈالر بنتے ہیں تاہم لبنان کی بلیک مارکٹ میں اس کی قدر صرف 80 امریکی ڈالر ہے۔


Summary: ماہرین معیشت کے مطابق آئی ایم ایف پروگرام میں رہنے کے لیے اس کی شرائط کو پورا کرنا لازمی ہے اور پاکستان کو آئی ایم ایف سے اس سلسلے میں رعایتیں بھی مل سکتی ہیں تاہم اس کا انحصار خطے اور بین الاقوامی حالات پر بھی منحصر ہے۔

آئی ایم ایف شرائط نظر انداز، عالمی مالیاتی ادارے کے ساتھ پروگرام کا مستقبل کیا ہو سکتا ہے؟

پاکستان کی وفاقی حکومت کی جانب سے 2021-22 کے مالی سال کے لیے پیش کیے جانے والے بجٹ میں بین الاقوامی مالیاتی ادارے (آئی ایم ایف) کی کچھ شرائط کے تحت اقدامات اٹھائے گئے ہیں تاہم دوسری جانب ان شرائط کے تحت کچھ ایسے اقدامات شامل نہیں بھی کیے گئے جو مستقبل میں آئی ایم ایف پروگرام کو جاری رکھنے کے لیے ضروری ہیں۔  حکومت پاکستان کی جانب سے پیش کیے جانے والے بجٹ کے خسارے کا تخمینہ 3420 ارب لگایا گیا ہے جو حکومت کو بین الاقوامی مالیاتی اداروں اور غیر ممالک سے قرضوں، گرانٹس اور بین الاقوامی مارکیٹ میں بانڈز جاری کر کے پورا کرنا ہے۔ ملکی معیشت پر نظر رکھنے والے ماہرین کے مطابق آئی ایم ایف پروگرام میں رہنے کے لیے اس کی شرائط کو پورا کرنا لازمی ہے اور پاکستان کو آئی ایم ایف سے اس سلسلے میں رعایتیں بھی مل سکتی ہیں تاہم اس کا انحصار خطے اور بین الاقوامی حالات پر بھی منحصر ہے۔  اس بارے میں ڈاکٹر فرخ سلیم نے بتایا کہ پی ڈی ایل کی مد میں 610 ارب روپے ٹیکس جمع کرنا اس بجٹ کا حصہ ہے تو اسی کے ساتھ کارپوریٹ شعبے کو دیا جانے والے 140 ارب روپے کا ٹیکس استثنیٰ بھی بڑی حد تک ختم کر دیا گیا اور اگلے مالی سال میں اضافی ٹیکس  جمع ہو گا تاہم آئی ایم ایف شرط کے تحت 1200 ارب زیادہ ٹیکس جمع کرنا اس بجٹ میں شامل نہیں۔  انھوں نے کہا کہ جب اس سال ستمبر کے مہینے میں آئی ایم ایف اس پروگرام پر جائزہ اجلاس کرے گا اور وہ پاکستان سے اپنے مطالبات منوانے کے لیے زور دے گا تو پھر ملک کو منی بجٹ کی طرف جانا پڑے گا۔  انھوں نے کہا کہ پاکستان کو بھی شرائط نہ ماننے کی صورت میں رعایت مل سکتی ہے اور پروگرام جاری رہ سکتا ہے تاہم اس کا تعین علاقائی اور عالمی حالات کر سکتے ہیں۔  ’اگر پاکستان کو گرے لسٹ سے نکالا جاتا ہے تو اس کا مطلب ہے کہ عالمی حالات ملک کے لیے سازگار ہو رہے ہیں اور ستمبر میں پاکستان کو آئی ایم ایف سے ریلیف ملنے کی امید بن سکتی ہے۔‘ انھوں نے کہا کہ ’اگر ایف ٖاے ٹی ایف میں پاکستان کو گرے لسٹ میں ہی رکھا جاتا ہے تو اس کا مطلب ہے کہ پاکستان کو ستمبر میں آئی ایم ایف سے شرائط کے سلسلے میں رعایت ملنے کی امید کم ہو گی اور پروگرام میں رہنے کے لیے ان شرائط کو ماننا پڑے گا۔ ورنہ یا تو پاکستان کو خود پروگرام سے باہر آنا پڑے گا یا آئی ایم ایف اس پروگرام کو منسوخ کر سکتا ہے۔‘ ’دوسری جانب آئی ایم ایف پروگرام ملک کی عالمی سطح پر کریڈٹ ریٹنگ بڑھاتا ہے جس کی بنیاد پر بانڈز جاری کر کے پیسے جمع کیے جاتے ہیں۔ پاکستان کے پروگرام سے نکلنے یا آئی ایم ایف کی جانب سے اس کی منسوخی ملک کی کریڈٹ ریٹنگ کو بھی متاثر کرے گی۔‘


Summary: منگل کو ہنگری کے خلاف ایک گروپ میچ سے قبل رونالڈو نے ایک پریس کانفرنس میں آتے ہی اپنے سامنے رکھی کوکا کولا کی دو بوتلوں کو اٹھا کر ایک طرف رکھ دیا۔ پھر انھوں نے پانی کی بوتل اٹھائی اور اسے لہرایا اور پرتگالی زبان میں لفظ ’ایگوا‘ کہا جس کے معنی ہیں ’پانی‘، یعنی بظاہر وہ سافٹ ڈرنک پر پانی کو ترجیح دینے کا اشارہ دے رہے تھے۔

رونالڈو کی ’معمولی سی حرکت‘ اور کوکا کولا کو چار ارب ڈالر کا نقصان

گذشتہ دو روز سے کچھ ایسی ہی صورتحال کا سامنا دنیا کے امیر ترین فٹبالر کرسٹیانو رونالڈو کو بھی ہے اور سوشل میڈیا پر بہت سے صارفین یہ دعویٰ کرتے نظر آ رہے ہیں کہ ان کی ’ایک حرکت‘ سے کوکا کولا کے مارکیٹ شیئر 1.6 فیصد تک گر گئے ہیں۔ تو واقعہ کچھ یوں پیش آیا کہ منگل کو ہنگری کے خلاف ایک گروپ میچ سے قبل انھوں نے ایک پریس کانفرنس میں آتے ہی اپنے سامنے رکھی کوکا کولا کی دو بوتلوں کو اٹھا کر ایک طرف رکھ دیا۔  پھر انھوں نے پانی کی بوتل اٹھائی اور اسے لہرایا اور پرتگالی زبان میں لفظ ’ایگوا‘ کہا جس کے معنی ہیں ’پانی‘، یعنی بظاہر وہ سافٹ ڈرنک پر پانی کو ترجیح دینے کا اشارہ دے رہے تھے۔ یہ پریس کانفرنس پیر کے روز ہوئی تھی۔ یہ ویڈیو سامنے آتے ہی دنیا بھر میں شائقین اس پر طرح طرح کے تبصروں میں مصروف تھے مگر جلد ہی صورتحال اس وقت بدل گئی جب معیشت پر رپورٹ کرنے والے جریدوں نے کوکا کولا کے شیئرز میں گراوٹ کی خبر دی۔ کھیلوں کے موقر جریدے 'دا ایتھلیٹک' کے مطابق پیر کی صبح کو کوکا کولا کمپنی کے مارکیٹ میں فی حصص قیمت 56.1 ڈالر تھی مگر لگ بھگ اس وقت جب رونالڈو کی پریس کانفرنس ختم ہوئے تھوڑی دیر ہوئی تھی فی حصص قیمت 1.6 فیصد کم ہو کر 55.2 ڈالر تک گر گئی اور مارکیٹ کی قدر کے اعتبار سے یہ رقم چار ارب ڈالر بنتی ہے، یعنی کوکا کولا کی مجموعی مالیت 242 ارب ڈالر سے گھٹ کر 238 ارب ڈالر تک پہنچ گئی۔  رونالڈو کی جانب سے کوکا کولا کی بوتلوں کو ایک طرف رکھنے کے بعد کوکا کولا کے ترجمان کی جانب سے کہا گیا ہے کہ 'ہر کسی کو اپنی پسند کا مشروب کے انتخاب کی اجازت ہے اور ہر کسی کی پسند کا ذائقہ اور ضرورت مختلف ہوتی ہے۔‘ 'ہم ہر کھلاڑی کو پریس کانفرنس سے قبل ایک پانی کی بوتل، کوکا کولا اور کوک زیرو پیش کرتے ہیں۔' تاہم کمپنی کی جانب سے شیئرز گرنے کے معاملے پر کوئی تبصرہ نہیں کیا گیا ہے۔ رونالڈو اس سے قبل بھی بالواسطہ طور پر کوکا کولا نہ پینے کی ترغیب دے چکے ہیں۔ انھوں نے ایک انٹرویو کے دوران کہا تھا کہ وہ کبھی کبھی اپنے بیٹے سے اس وجہ سے ناراض ہو جاتے ہیں کیونکہ وہ کوکا کولا اور فانٹا یعنی سافٹ ڈرنکس پیتا ہے۔  اس حوالے سے اکثر صارفین رونالڈو کی جانب سے پانی کو کوکا کولا پر فوقیت دینے کے اقدام کی تعریف کرتے دکھائی دیے تاہم کچھ صارفین نے انھیں تنقید کا نشانہ بھی بنایا۔  اس طرح کا ایک اور واقعہ اگلے ہی میچ میں فرانس اور جرمنی کے مقابلے سے قبل پیش آیا جب فرانس کی نمائندگی کرنے والے پال پوگبا نے پریس کانفرنس کے دوران اپنے سامنے رکھی بیئر کی بوتل اٹھا کر نیچے رکھ دی۔ خیال رہے کہ پال پوگبا مسلمان کھلاڑی ہیں۔


Summary: اکثر و بیشتر حکومتوں کی جانب سے سٹاک مارکیٹ کی کارکردگی کو اپنی بہتر معاشی پالیسیوں کا ثمر قرار دیا جاتا ہے لیکن کیا وجہ ہے کہ سٹاک مارکیٹ میں تیزی سے نہ ملک کی مجموعی معاشی صورتحال بہتر ہوتی نظر آتی ہے اور نہ ہی عوام کی زندگیاں؟

پاکستانی معیشت پر بااثر خاندانوں کی اجارہ داری: ’22 نہیں اب 31 خاندان سیاہ سفید کے مالک ہیں‘

پاکستانی خبرناموں میں اکثر سٹاک مارکیٹ میں تیزی کا رجحان دیکھے جانے یا مارکیٹ گر جانے کی خبریں ہوتی ہیں جس سے کچھ لوگ یہ سمجھتے ہیں کہ معیشت بہتر یا گراوٹ کا شکار ہو رہی ہے۔  خود اکثر و بیشتر حکومتوں کی جانب سے بھی سٹاک مارکیٹ کی کارکردگی کو اپنی بہتر معاشی پالیسیوں کا ثمر قرار دیا جاتا ہے۔  لیکن کیا وجہ ہے کہ سٹاک مارکیٹ میں تیزی سے نہ ملک کی مجموعی معاشی صورتحال بہتر ہوتی نظر آتی ہے اور نہ ہی عوام کی زندگیاں؟  مصنفین لکھتے ہیں: 'اس تحقیق سے ان تصورات کی تصدیق ہو گئی اور یہ حقیقت سامنے آئی کہ سٹاک مارکیٹ پر 31 خاندانوں کی اجارہ داری ہے۔ اس کا مطلب یہ ہے کہ 50 برس پہلے ڈاکٹر محبوب الحق نے جن 22 خاندانوں کی اجارہ داری کا انکشاف کیا تھا، وہی رجحان اب بڑھ کر 31 خاندانوں میں تبدیل ہو چکا ہے اور سٹاک مارکیٹ میں بیشتر دولت بھی ان ہی کے ہاتھوں میں محدود ہے۔‘ رپورٹ میں اس صورت حال کو اشرافیہ کا ایک محدود 'کلب' قرار دیا گیا ہے کیوں کہ رپورٹ کے مطابق سٹاک مارکیٹ حقیقت میں چند بڑے سرمایہ کاروں کی گرفت میں آ چکی ہے یعنی اس میں نئے لوگوں کے لیے مواقع محدود ہو چکے ہیں۔ سٹاک مارکیٹ کے طریقہ کاروبار کے بارے میں ایک سوال پر ڈاکٹر شاہد حسن صدیقی نے کہا کہ اس پر چونکہ چند درجن بڑے بروکرز کی اجارہ داری ہوتی ہے، اس لیے یہ لوگ وقتاً فوقتاً قیمتیں بڑھا کر یا گھٹا کر بحران پیدا کر دیتے ہیں جس کی وجہ سے خسارے کا شکار ہو کر چھوٹے سرمایہ کاروں کی کمر ٹوٹ جاتی ہے اور وہ اقتصادی طور پر کمزور ہو جاتے ہیں۔  ایک ٹاسک فورس نے اس بحران کی تحقیقات کیں جس سے معلوم ہوا کہ اس بحران کی ذمہ داری کسی نہ کسی حد تک بروکرز پر عائد ہوتی ہے لیکن اس بحران کے ذمہ داروں کو سزا سے بچانے کے لیے رپورٹ کو دبا دیا گیا اور تقریباً ایک سال کے بعد اس کی تحقیقات ایک امریکی فرانزک کمپنی کے سپرد کر دی گئیں، لیکن اس کا دائرہ کار ہی اتنا محدود کر دیا گیا کہ وہ کسی نتیجے تک پہنچنے میں ناکام رہی جس کے نتیجے میں سٹاک مارکیٹ بحران کے ذمہ داران صاف بچ نکلے۔ اُنھوں نے مزید کہا کہ سٹاک مارکیٹ میں اس وقت کارٹیلائیزیشن کی بات بے بنیاد ہے اور مارکیٹ کا مجموعی سرمایہ اور اس میں سرمایہ کاروں کی تعداد کے پیشِ نظر ممکن نہیں کہ چند افراد اور گروپ اسے اپنی مرضی کے مطابق چلا سکیں۔


بجٹ تقریر کے دوران شور شرابہ: ’بچوں میں بھی کلاس میں بیٹھنے کی زیادہ تمیز ہوتی ہے‘

حکمران جماعت پاکستان تحریک انصاف نے گذشتہ روز قومی اسمبلی میں اپنے دورِ حکومت کا تیسرا بجٹ پیش کیا، لیکن ہمیشہ کی طرح اس مرتبہ بھی معاشی امور پر بحث سے زیادہ بات بجٹ تقریر کے دوران اور اس کے بعد ہونے والے ’ہلڑ بازی‘ پر کی جا رہی ہے۔ اس حوالے سے دو ویڈیوز پر سوشل میڈیا پر خاصی بحث کی جا رہی ہے، جن میں سے ایک ویڈیو پاکستان تحریکِ انصاف کے رکنِ پارلیمان عبدالمجید خان نیازی کی ہے جو پاکستان پیپلز پارٹی کے شریک چیئرمین بلاول بھٹو زرداری پر جملے کس رہے ہیں جبکہ ان کے ساتھ بیٹھے تحریک انصاف کے دیگر اراکین بشمول علی امین گنڈا پور اور زرتاج گل ہنس رہے ہیں۔ دوسری ویڈیو میں دیکھا جا سکتا ہے کہ خواتین کی مخصوص نشستوں پر منتخب ہونے والی پاکستان تحریک انصاف کی اسما حدید  حزبِ اختلاف کی خواتین رہنماؤں جن میں مریم اورنگزیب بھی شامل تھیں سے ان کے پوسٹرز چھینتی دکھائی دے رہی ہیں۔ پہلی ویڈیو میں پاکستان تحریکِ انصاف کے رکنِ پارلیمان عبدالمجید خان نیازی جملے کستے دکھائی دیتے ہیں۔ ایسا محسوس ہوتا ہے کہ وہ یہ جملے مبینہ طور پر پیپلز پارٹی کے چیئرمین بلاول کی تقریر کے دوران کس رہے ہیں۔ اس دوران وہ بلاول بھٹو کے لیے جنسی تعصب سے منسلک نازیبہ القابات استعمال کر رہے ہیں۔ اس دوران ان کی پیچھے بیٹھی وفاقی وزیر زرتاج گل اور ان کے بغل میں بیٹھے علی امین گنڈاپور ہنستے ہوئے اپنا منھ چھپا رہے ہیں۔ یہ پہلی مرتبہ نہیں ہے کہ بلاول بھٹو کے حوالے سے یہ نازیبہ القابات استعمال کیے گئے ہوں، اس سے قبل بھی موجودہ وفاقی وزیرِ داخلہ بھی اسی قسم کی زبان کا استعمال کرتے رہے ہیں۔ دوسری ویڈیو میں پاکستان مسلم لیگ ن کی رہنما مریم اورنگزیب سمیت حزبِ اختلاف کی دیگر خواتین حکومت مخالف پوسٹرز لے کر حکومتی نشستوں میں جا کر اپنا احتجاج ریکارڈ کروا رہی ہیں۔ ایسے میں پی ٹی آئی کی اسما حدید سمیت دیگر خواتین رہنماؤں کی طرف سے پہلے ان کے قریب آ کر ان کے ساتھ مکالمہ کیا گیا، اور پھر اگلے ہی لمحے ان کے علاوہ چند دیگر خواتین نے پوسٹرز ان کے ہاتھوں سے چھین لیے۔  اس حوالے سے عبدالمجید خان کی جانب سے بلاول بھٹو کو نشانہ بنانے کی ویڈیو پر خاصی تنقید کی جا رہی ہے۔ ایک صارف نے لکھا کہ یہ ہمارے معزز پارلیمانی لیڈر اسمبلی میں بہترین قوانین اور پالیسیاں بنا رہے ہیں۔  دوسری طرف بعض صارفین نے حزب اختلاف کے اراکین کے رویے کو بھی تنقید کا نشانہ بنایا ہے۔ آنیہ کہتی ہیں کہ ’اگر آپ بجٹ کی تقریر کو سن نہیں سکتے یا اس پر بحث نہیں کرسکتے اور وہاں صرف اس لیے گئے کہ نعرے بلند کرسکیں تو پارلیمنٹ نہ جائیں اور ٹیکس دہندگان کے پیسے بچائیں۔‘


وفاقی بجٹ 22-2021: کیا یہ بجٹ عام آدمی کے لیے بھی سود مند ہے؟

پاکستان تحریک انصاف کی وفاقی حکومت نے ملک کا 8400 ارب روپے خسارے کا بجٹ قومی اسمبلی میں پیش کیا ہے۔ تحریک انصاف کی حکومت کی جانب سے پیش کیا جانے والا یہ تیسرا وفاقی بجٹ ہے۔ وفاقی بجٹ کو حکومت کی جانب سے معاشی ترقی میں اٖضافے کا بجٹ قرار دیا گیا ہے۔ حکومت کی جانب سے پیش کیے جانے والے بجٹ میں نو سو ارب سے زائد سالانہ ترقیاتی پروگرام کے لیے رکھے گئے ہیں تو اس کے ساتھ زراعت، صنعت اور خدمات کے شعبے کی ترقی کے لیے مختلف مراعات اور ٹیکس چھوٹ کا بھی اعلان کیا گیا ہے۔ حکومت کی جانب سے پیش کیے جانے والے وفاقی بجٹ میں جہاں مختلف شعبوں کے لیے مختلف مراعات اور ان پر ٹیکسوں کا نفاذ کیا گیا ہے تو دوسری جانب ایک عام آدمی کے لیے اس بجٹ میں کیا ہے کہ جس کے ذریعے اسے فائدہ حاصل ہو سکے۔ حکومت کی جانب سے ٹیکسوں میں کمی/اضافہ اور معاشی ترقی کے لیے کیے جانے والے اقدامات ایک عام آدمی کی زندگی پر کس طرح اثر انداز ہوں گے۔  وفاقی حکومت کی جانب سے سرکاری ملازمین کی تنخواہوں میں اضافے کا اعلان کیا گیا ہے جو دس فیصد ایڈہاک ریلیف کی صورت میں انہیں دیا جائے گا۔ بجٹ میں ریٹائرڈ ملازمین کی پنشن میں بھی دس فیصد اضافے کا اعلان کیا گیا ہے۔ گزشتہ سال کورونا وائرس کے بحران اور اس کی وجہ سے معیشت میں پیدا ہونے والے منفی رجحان کے باعث حکومت نے سرکاری ملازمین کی تنخواہ اور پنشن میں کوئی اضافہ نہیں کیا تھا۔ وفاقی حکومت کی جانب سے سرکاری ملازمین کی تنخواہ اور پنشن میں اضافے کا اعلان ملک میں مہنگائی کی بلند شرح کے باعث ملازمین کو ریلیف فراہم کرے گا۔  وفاقی حکومت کی جانب سے بجٹ میں مختلف پیداواری شعبوں کو ٹیکس کی مد میں چھوٹ دی گئی ہے۔ اس اقدام کا مقصد ملک کے پیداواری شعبے کو مراعات دے کر ملکی معاشی پیداوار کو بڑھانا ہے جس کا اگلے مالی سال میں ہدف 4.8 فیصد رکھا گیا ہے۔ ٹیکسوں میں چھوٹ سے پیداواری شعبے میں سرگرمیوں میں اضافہ جہاں معیشت کو فروغ دے گا تو اس کے ساتھ یہ ملک میں نئی ملازمتیں پیدا کرنے میں بھی مددگار ثابت ہو گا۔  وفاقی حکومت نے اگلے مالی سال کے بجٹ میں معاشرے کے غریب اور کم آمادنی والے افراد کے لیے سوشل سکیورٹی کے تحت مالی امداد کا اعلان کیا ہے۔ تحریک انصاف حکومت کے زیر نگرانی چلنے والے احساس کفالت پروگرام کے لیے اگلے مالی سال میں بجٹ بڑھا دیا گیا ہے جس کے ذریعے موجودہ مشکل معاشی حالات میں غریب اور کم آمدنی والے افراد کو نقد رقم کی صورت میں امداد دی جا سکے گی۔


Summary: اگرچہ بٹ کوائن کی مقبولیت میں اضافہ ہو رہا ہے مگر اسے اب بھی لین دین کے لیے شاذ و نادر ہی استعمال کیا جاتا ہے۔

بٹ کوائن کو قانونی کرنسی قرار دے دیا جائے تو آپ کو کیا فائدہ ہو سکتا ہے؟

نئے قانون کا مطلب یہ ہے کہ ہر کاروبار کو اپنی خدمات یا اشیا کے بدلے میں بٹ کوائن قبول کرنا ہوگا بشرطیکہ ان کے پاس اس لین دین کے لیے ٹیکنالوجی موجود ہو۔  بٹ کوائن ایک ورچوئل اثاثہ ہے اور اس کا حقیقی معیشت سے کوئی تعلق نہیں ہے۔ اس کی قدر میں بہت کم عرصے کے دوران بہت زیادہ اتار چڑھاؤ دیکھنے میں آیا ہے۔ ہارورڈ یونیورسٹی میں معیشت کے پروفیسر اور بین الاقوامی مالیاتی فنڈ (آئی ایم ایف) کے سابق چیف اکنامسٹ کین روگوف کہتے ہیں کہ کسی کامیاب کرنسی کی دو اہم خصوصیات یہ ہیں کہ یہ لین دین کے لیے ایک مؤثر حیثیت رکھتی ہو اور یہ آپ کی دولت کی قدر محفوظ رکھ سکتی ہو۔  ’حقیقت یہ ہے کہ یہ قانونی معیشت میں بہت زیادہ استعمال نہیں ہوتا۔ ہاں ایک امیر شخص اسے دوسرے شخص کو بیچ دیتا ہے مگر یہ حتمی استعمال نہیں ہے۔ اور اس کے بغیر اس کا کوئی طویل مدتی مستقبل نہیں ہے۔‘  وہ کہتے ہیں کہ بٹ کوائن کا استعمال تقریباً کُلّی طور پر صرف سٹے بازی کے لیے ہو رہا ہے۔  بھلے ہی بٹ کوائن کی مقبولیت میں اضافہ ہو رہا ہے مگر اسے اب بھی لین دین کے لیے شاذ و نادر ہی استعمال کیا جاتا ہے۔ وہ لوگ جن کے پاس بٹ کوائن ہے وہ اپنی کرپٹو کرنسی کو اپنے پاس رکھ کر اس سے مزید رقم کمانا چاہتے ہیں۔  عام طور پر لوگ قدر میں اس کمی کو نوٹس نہیں کر پاتے کیونکہ اُن کے پاس موجود پیسہ اتنا ہی رہتا ہے۔ مگر وہ یہ ضرور نوٹ کرتے ہیں کہ اُن کی خریداری، باہر کھانا پینا اور فلمیں دیکھنا وغیرہ زیادہ سے زیادہ مہنگا ہوتا جا رہا ہے۔  بٹ کوائن کا معاملہ مختلف ہے۔ بٹ کوائنز کی سپلائی کو محتاط طور پر کنٹرول کیا جاتا اور محدود رکھا جاتا ہے۔ کوئی شخص بھی اپنی مرضی سے مزید بٹ کوائنز نہیں بنا سکتا۔  اُنھوں نے ڈیجیٹل کرنسیوں کی لین دین میں بجلی کے ’بے تحاشہ‘ استعمال پر بھی خدشات کا اظہار کیا تھا۔  اس کے مقابلے میں برطانیہ بھر کی بجلی کی کھپت 300 ٹیراواٹ سالانہ سے کچھ اوپر ہے جبکہ ارجنٹینا میں بجلی کی کھپت سی سی اے ایف کے بٹ کوائن سے متعلق اندازوں کے برابر ہے۔  اس کے نقاد یہ بھی کہتے ہیں کہ جہاں روایتی بینک لین دین پر نظر رکھ سکتے ہیں وہیں بٹ کوائن انتہائی امیر افراد کے لیے ٹیکس سے بچنے کا ایک ذریعہ بن سکتا ہے۔  صدر بوکیلے نے اس سے پہلے ایک بیان میں کہا تھا کہ بٹ کوائن اُن 70 فیصد سلواڈوریئن افراد کے لیے مالی خدمات کے دروازے کھول دے گا جن کے پاس اب بھی بینک اکاؤنٹس موجود نہیں ہیں۔


Summary: پاکستان کے وزیر خزانہ شوکت ترین نے مالی سال 21-2020 کا اقتصادی سروے پیش کرتے ہوئے حکومت کی معاشی کامیابیوں کا ذکر کیا اور کہا ہے کہ معیشت میں بہتری کے آثار پیدا ہو چکے ہیں اور یہ ’ٹیک آف پوزیشن میں پہنچ چکی ہے‘۔

اقتصادی سروے 21-2020: پاکستان کن معاشی اہداف کو حاصل نہیں کر سکا

پاکستان کے وزیر خزانہ شوکت ترین نے مالی سال 21-2020 کا اقتصادی سروے پیش کرتے ہوئے حکومت کی معاشی کامیابیوں کا ذکر کیا اور کہا ہے کہ معیشت میں بہتری کے آثار پیدا ہو چکے ہیں اور یہ 'ٹیک آف پوزیشن میں پہنچ چکی ہے'۔ وزیر خزانہ نے زیر جائزہ مالی سال میں مختلف معاشی اہداف کے حصول کا ذکر کیا جن میں ملک کی مجموعی ملکی ترقی میں 3.9 فیصد کی شرح نمو، لارج سکیل مینوفیکچرنگ میں ترقی، خدمات کے شعبے میں ترقی، برآمدات میں اضافہ، سر پلس اکاؤنٹ اور ترسیلات زر میں ریکارڈ اضافہ وغیرہ شامل ہیں۔ تاہم اقتصادی سروے میں کچھ ایسے معاشی اہداف بھی شامل ہیں جن کی کارکردگی اہداف سے کم یا منفی رہی۔ ان معاشی اہداف میں ملک کے زراعت کے شعبے میں ہدف اور گزشتہ مالی سال کے مقابلے میں کم پیداوار، بڑھتا ہوا تجارتی خسارہ اور غیر ملکی سرمایہ کاری میں کمی ہے۔ اقتصادی سروے کے مطابق اس سال زرعی شعبے کی کارکردگی 2.7 فیصد رہی جب کہ اس کا بجٹ میں ہدف 2.8 فیصد تھا۔ تاہم گزشتہ سال میں زرعی شعبے میں ہونے والی 3.3 فیصد ترقی سے اس سال میں اس کی کارکردگی کافی نچلی سطح پر ہے۔ زرعی شعبے کی تنزلی میں ملک کی اہم فصل کپاس کی پیداوار میں ریکارڈ کمی ہے جو زیر جائزہ مالی سال میں 22 فیصد کم ہو کر 70 لاکھ بیلز تک محدود ہو گی۔ گزشتہ مالی سال میں اس کی پیداوار 90 لاکھ بیلز سے زائد تھی۔ حکومت نے اقتصادی سروے میں نشاندہی کی ہے کہ پاکستان میں بیرون ملک سے آنے والی سرمایہ کاری میں کمی واقع ہوئی ہے جس کی وجہ کورونا وائرس کی وجہ سے عالمی سطح پر پیدا ہونے والے حالات ہیں۔ موجودہ مالی سال کے اقتصادی سروے میں پاکستان کے بڑھتے تجارتی خسارے کا بھی ذکر کیا گیا ہے۔ سروے میں اس مالی سال کے پہلے دس ماہ یعنی جولائی تا اپریل میں بیرونی تجارت کے اعداد و شمار فراہم کیے گئے ہیں جن کے مطابق ان دس مہینوں میں ملک کا تجارتی خسارہ 21 فیصد سے زیادہ بڑھ گیا ہے۔ یاد رہے کہ پاکستان نے اس سال مجموعی طور پر درآمدات کا ہدف 42 ارب ڈالر رکھا تھا تاہم دس ماہ میں ملک میں ہونے والی درآمدات اس ہدف سے تجاوز کر گئیں جس کے نتیجے میں تجارتی خسارہ بڑھا۔ زیادہ درآمدات کی ایک بڑی وجہ ملک میں کھانے پینے کی اشیاء کی درآمدات ہیں جب حکومت نے چینی اور گندم کی بڑھتی قیمتوں میں اضافے کو روکنے کے لیے ان دونوں اجناس کی اجازت دی جس کا منفی اثر بیرون ملک تجارت کے توازن پر پڑا۔ وزیر خزانہ شوکت ترین نے گندم اور چینی کی درآمد کو تجارتی خسارے میں اضافے کی وجہ قرار دیا ہے۔ اگرچہ ملک میں آنے والی ترسیلات زر نے بیرونی ادائیگیوں کے توازن کو مدد فراہم کی تاہم اس کے باوجود بڑھتا ہوا تجارتی خسارہ ملک کے بیرون تجارت کے لیے ایک منفی رجحان کی علامت ہے۔


Summary: ایک خبر رساں ویب سائٹ پر ایسی معلومات سامنے آئی ہیں جن میں یہ دعویٰ کیا گیا ہے کہ امریکی ارب پتی افراد کتنا کم انکم ٹیکس ادا کرتے ہیں۔

دولت میں سب سے آگے، ٹیکس دینے میں پیچھے: امیر ترین امریکیوں کے بارے میں دعویٰ

ایک خبر رساں ویب سائٹ پر ایسی معلومات سامنے آئی ہیں جن میں یہ دعویٰ کیا گیا ہے کہ امریکی ارب پتی افراد انتہائی کم انکم ٹیکس ادا کرتے ہیں۔  پروپبلکا نامی اس ویب سائٹ کا کہنا ہے کہ اس نے دنیا کے بعض امیر ترین افراد کے ٹیکس کے گوشوارے دیکھے ہیں جن میں جیف بیزوس، ایلون مسک اور وارن بفیٹ شامل ہیں۔ پروپبلکا نے کہا ہے کہ امریکہ کے 25 امیر ترین افراد کم ٹیکس ادا کرتے ہیں جو کہ مجموعی آمدنی کا اوسطاً 15.8 فیصد ہوتا ہے، اور یہ مرکزی دھارے کے زیادہ تر امریکی ملازمین کے ٹیکس سے کم ہے۔  پروپبلکا کے سینیئر رپورٹر اور ایڈیٹر جیسی آئسنجر نے ٹوڈے پروگرام سے بات کرتے ہوئے کہا: 'ہمیں یہ جان کر حیرت ہوئی کہ اگر آپ ایک ارب پتی ہیں تو آپ [ٹیکس] کو نیچے یہاں تک کہ صفر تک لا سکتے ہیں۔ دراصل صفر ٹیکس کی ادائیگی نے واقعتاً ہمیں زمین بوس کردیا کہ انتہائی دولت مند لوگ مکمل طور پر قانونی طریقے سے سسٹم کو نظر انداز کرسکتے ہیں۔' ویب سائٹ پر کہا گیا ہے کہ 'قانونی طور پر ٹیکس کی حکمت عملیوں کا استعمال کرتے ہوئے بہت سارے امیر لوگ اپنے وفاقی ٹیکس بلوں کو کم کر کے صفر تک یا اس کے قریب پہنچا دیتے ہیں' حالانکہ ان کی دولت میں پچھلے کچھ برسوں میں بے پناہ اضافہ ہوا ہے۔ تاہم  پروپبلکا کے تجزیے نے یہ نتیجہ اخذ کیا ہے کہ 'بائیڈن انتظامیہ کی موجودہ تجاویز کے تحت کچھ دولت مند امریکیوں جیسا کہ ہیج فنڈز کے منیجروں کو زیادہ ٹیکس ادا کرنا پڑ سکتا ہے لیکن امریکہ کے 25 امیر ترین افراد میں سے زیادہ تر پر اس کا معمولی فرق ہی پڑے گا۔‘ جن ارب پتیوں کا ذکر کیا گیا ہے ان میں جارج سوروس پر بھی الزام ہے کہ انھوں نے برائے نام ہی ٹیکس ادا کیا۔ ان کے دفتر نے بی بی سی کی جانب سے سوالات کے جواب نہیں دیے لیکن انھوں نے پروپبلکا کو دیے گئے ایک بیان میں کہا ہے کہ مسٹر سوروس پر سرمایہ کاری میں ہونے والے نقصانات کی وجہ سے کچھ برسوں میں ٹیکس عائد نہیں ہوتا تھا۔ بیان میں یہ نشاندہی بھی کی گئی کہ وہ ایک طویل عرصے سے امریکہ میں دولت مند افراد پر زیادہ ٹیکس کی حمایت کرتے رہے ہیں۔ پروپبلکا ایک تحقیقاتی ویب سائٹ ہے۔ اس پر اس بابت متعدد مضامین لکھے گئے ہیں کہ کس طرح امریکی انٹرنل ریونیو سروس کے بجٹ میں کٹوتی نے دولت مندوں اور بڑے کارپوریشنوں پر ٹیکس کے قواعد کو نافذ کرنے کی صلاحیت کو متاثر کیا ہے۔ خبررساں ادارے کا کہنا ہے کہ انھیں ان مضامین کے ردعمل میں لیک ہونے والی دستاویزات موصول ہوئی ہیں۔


Summary: انڈیا کے قومی شماریاتی دفتر کی ایک رپورٹ کے مطابق 2020-21 میں ملک کی مجموعی قومی پیداوار یعنی جی ڈی پی میں 7.3 فیصد کی کمی آئی ہے، جو کہ آزادی کے بعد سے سب سے بدترین شرح ہے۔ انڈیا کی معیشت میں آزادی کے بعد کم از کم پانچ مرتبہ سنگین گراوٹ ہوئی ہے تاہم حالات اتنے شدید کبھی نہیں تھے۔

انڈیا میں معاشی بحران کی وجہ صرف کورونا یا حکومت کی خراب پالیسیاں بھی؟

انڈیا کے قومی شماریاتی دفتر (این ایس او) کی ایک رپورٹ کے مطابق 2020-21 میں ملک کی مجموعی قومی پیداوار یعنی جی ڈی پی میں 7.3 فیصد کی کمی آئی ہے، جو کہ آزادی کے بعد سے سب سے بدترین شرح ہے۔  کووڈ 19 کی وبا سے پہلے 2019-20 میں جی ڈی پی میں نمو کی شرح 4 فیصد تھی حالانکہ انڈیا کی معیشت میں آزادی کے بعد کم از کم پانچ مرتبہ انتہائی گراوٹ ہوئی ہے مگر حالات ایسے کبھی نہیں رہے۔  بری معیشت کا اثر سیاحت جیسے شعبوں میں سب سے زیادہ واضح طور پر دیکھنے کو ملتا ہے جو اس بات کی نشاندہی کرتا ہے کہ عام لوگوں کے پاس خرچ کرنے کے لیے آمدنی ہے لیکن جب وہ بچت کر رہے ہیں تو سیاحت ان کے ذہن میں آخری چیز ہوتی ہے۔ ماہرِ اقتصادیات ڈی ایم دیواکر کہتے ہیں کہ حالیہ معاشی حالات سے ’میں حیران نہیں ہوں۔‘ ان کے مطابق معیشت میں مندی کی وجہ پچھلے کچھ برسوں میں معاشی پالیسی سے متعلق کیے گئے متعدد فیصلے ہیں۔  کسی بھی ملک کی معیشت اپنی نوعیت کے مطابق متعدد عوامل اور متعدد سٹیک ہولڈرز پر منحصر ہوتی ہے۔ ایک عمل یا شعبے کا دوسرے پر اثر ہوتا ہے۔ اگر آپ اپنی پیداوار فروخت کرنے سے قاصر ہیں تو ممکن ہے کہ آپ خریدنے سے بھی قاصر ہوں گے۔ اسی طرح اگر آپ خریدنے کے قابل نہیں ہیں تو دوسرے لوگ آپ کو فروخت نہیں کرسکتے، جس کا اثر اس سے متعلقہ کاروبار پر ہوتا ہے۔ ماہر معاشیات دیواکر کا کہنا ہے کہ ملک میں شرح نمو خراب ہونے کے باوجود ’فی الحال زرعی شعبہ مثبت صورتحال میں ہے جس کی شرح نمو 3.5 فیصد ہے لیکن جس طرح سے حکومت کا کاشتکاروں کے لیے رویہ ہے، مثال کے طور پر کسانوں کا احتجاج کے سلسلے میں، اس شعبے کا متاثر ہونا تابوت میں آخری کیل کی مانند ہے۔‘ اس کا دوسرا پہلو یہ ہے کہ ان کارکنوں کے گاؤں لوٹنے کی وجہ سے ترقی یافتہ ریاستوں میں فیکٹریوں میں کام کرنے والوں کی تعداد میں شدید کمی آئی ہے جس کے نتیجے میں لاک ڈاؤن کے ختم ہونے کے بعد بھی وہ اپنی پوری صلاحیت پر کام کرنے کے قابل نہیں۔  محمد رضوان ایک مزدور ہیں اور دارالحکومت دلی کے جنوبی حصے میں ایک جھونپڑی میں رہتے ہیں۔ ان کی روزی روٹی کا ذریعہ ایک ٹھیلہ تھا جس سے وہ لوگوں کا سامان کرائے پر منتقل کرتے تھے لیکن جب سے لاک ڈاؤن ہوا ہے وہ تقریباً پوری طرح بے روزگار ہیں۔ وہ بتاتے ہیں کہ جب حکومت نے لاک ڈاؤن میں نرمی کی تھی تب بھی حالات بہت بہتر نہیں ہوئے تھے۔ اعداد و شمار کے مطابق نوجوانوں میں بے روزگاری کی شرح گذشتہ 45 برسوں میں سب سے زیادہ ہے اور جی ڈی پی کی شرح میں تقریباً نصف دہائی سے کمی آ رہی ہے۔


پیسہ وصول! ’وہ ذہنیت جو ناقابل یقین حد تک اجنبیوں کو بھی آپس میں جوڑتی ہے‘

انڈیا میں ایک ثقافتی تصور 'پیسہ وصول' کا ہے، جس کا مطلب ہے کہ کسی ایسی چیز پر پیسے خرچ کرنا اور اتنے کرنا کہ آپ اس کے نتیجے سے مطمئن ہوں۔ پیسہ وصول، مقامی طرز زندگی کی عکاسی کرتا ہے کہ ہمارے پاس موجود ہر چیز میں قدر تلاش کرنے اور تمام اشیا کا زیادہ سے زیادہ فائدہ اٹھانے کے کوشش کی جائے۔ جیسے کسی ہوٹل میں مفت ناشتے سے لطف اندوز ہونے کے اطمینان سے لے کر شیمپو میں پانی شامل کرنا تاکہ وہ زیادہ دیر تک چلے۔ اس کا مطلب یہ نہیں کہ ہم کسی چیز کی کتنی قیمت ادا کرتے ہیں بلکہ مقصد یہ ہے کہ اس سے ہم کتنا فائدہ اٹھاتے ہیں۔ لیکن پیسہ وصول ایک اہم انسانی جزو بھی ہے۔ یونیورسٹی آف ٹورونٹو میں تاریخ کے ایسوسی ایٹ پروفیسر ڈاکٹر ریتو بِرلا کا کہنا ہے: 'یہ انڈین معاشرے میں ربط اور تعلقات کی عکاس ہے۔ چاہے وہ ایک کے ساتھ ایک مفت کی پیش کش کا فائدہ اٹھانا ہو یا کسی اور کا دیا ہوا تحفہ کسی دوسرے کو بطور تحفہ دینا ہو یا پھر ڈاکٹر سے مشاورت کے دوران پیسے وصولنے کے لیے اضافی سوالات کرنا ہو۔ یہ ایک ایسی ذہنیت ہے جو ناقابل یقین حد تک مختلف لوگوں کو آپس میں جوڑتی ہے۔‘ فراخدلی کے اس جذبے کو لفظ برکت یا کثرت سے جوڑا جاتا ہے جو پیسے کے متعلق فلسفے کو بیان کرنے کے لیے استعمال ہوتا ہے۔ آسٹریلیا کی میلبرن یونیورسٹی میں سوشیالوجی کی اعزازی پروفیسر ڈاکٹر سپریہ سنگھ نے وضاحت کی کہ 'انڈیا میں پیسہ تعلقات کا ایک ذریعہ ہے۔ یہاں تک کہ اگر لوگوں کے پاس بہت زیادہ پیسہ ہے تو بھی وہ اسے احتیاط کے ساتھ خرچ کرتے ہیں اور بانٹتے ہیں۔' جب میں نے یہ کہانی تنور کے ساتھ شیئر کی تو انھوں نے اتفاق کیا۔ ان کا کہنا تھا 'آپ کسی ڈاکٹر کے پاس جاتے ہیں جس کی سفارش آپ کے گھر کے کسی فرد نے کی ہے اس لیے نہیں کہ آپ ڈاکٹر پر اعتماد کرتے ہیں بلکہ اس لیے کیونکہ آپ کو اس شخص پر اعتماد ہے جو آپ سے ڈاکٹر کی سفارش کر رہا ہے۔' تنور ایک مقامی خاتون سے مچھلی خریدنے کے لیے مقامی ماہی گیروں کے گاؤں جاتے ہیں۔ جب ان کے پاس اچھی مچھلی نہیں ہوتی تو وہ کسی اور سے خریدنے کا مشورہ دیتی ہیں۔ اس خاتون کی ایمانداری کا اثر اس کے کاروبار پر پڑتا ہے لیکن وہ جانتی ہے کہ اس کا ایک وفادار گاہک برقرار رہے گا۔


Summary: پورٹ سٹی پراجیکٹ کے تحت 269 ہیکٹر پر مشتمل کل اراضی میں سے 116 ہیکٹر اراضی 99 برسوں کے لیے چین کی مواصلاتی تعمیراتی کمپنی کو لیز پر دی گئی ہے۔ یہ سری لنکا کی تاریخ کا سب سے بڑا ترقیاتی منصوبہ ہے، جس میں بڑے پیمانے پر معاشی، تجارتی اور رہائشی منصوبے شامل ہیں۔

کیا چین کے ساتھ پورٹ سٹی پراجیکٹ سری لنکا کی خودمختاری کو خطرے میں ڈالے گا؟

سری لنکا کی پارلیمان نے 20 مئی کو پورٹ سٹی اکنامک کمیشن بل منظور کیا تھا اور اس نئے قانون کے نفاذ کے ساتھ چین کی مالی مدد سے بنایا گیا کولمبو میں پورٹ سٹی کا علاقہ کچھ قومی قوانین سے مستثنیٰ ہو گا اور اس کے لیے بنائی گئی خصوصی دفعات کا اطلاق یہاں ہو گا۔ تاہم اس حوالے سے اکثر افراد نے اس خدشے کا اظہار کیا ہے کہ اس نئے قانون کی وجہ سے ملک کی خودمختاری خطرے میں آ گئی ہے۔ ان خدشات میں یہ بھی کہا جا رہا ہے کہ پورٹ سٹی منی لانڈرنگ اور دیگر مالی فراڈ کے لیے استعمال کی جا سکتی ہے۔ سری لنکا کے تجارتی دارالحکومت کولمبو میں 269 ہیکٹر کے ایک کیمپس میں پھیلا یہ منصوبہ چین ہاربر انجینیئرنگ کمپنی کی جانب سے ایک اعشاریہ چار ارب ڈالر مالیت میں تعمیر ہو گا۔ یہ کمپنی سرکاری سطح پر چلنے والی چین مواصلاتی تعمیراتی کمپنی لمیٹڈ (سی سی سی سی) کا ذیلی ادارہ ہے اور خیال کیا جاتا ہے کہ چین کی بیلٹ اینڈ روڈ انیشی ایٹو (بی آر آئی) میں اس کا کردار ہے۔ 269 ہیکٹر پر مشتمل کل اراضی میں سے 116 ہیکٹر اراضی 99 برسوں کے لیے چین کی مواصلاتی تعمیراتی کمپنی لمیٹڈ (سی سی سی سی) کو لیز پر دی گئی ہے۔ یہ سری لنکا کی تاریخ کا سب سے بڑا ترقیاتی منصوبہ ہے، جس میں بڑے پیمانے پر معاشی، تجارتی اور رہائشی منصوبے شامل ہیں۔ غیر ملکی سرمائے کو راغب کرنے کے لیے سری لنکن حکومت کی جانب سے اس منصوبے کے لیے دی گئی ٹیکس مراعات کا دفاع کرتے ہوئے کابینہ کے شریک ترجمان، ادیا گامان پیلا نے 31 مارچ کو ڈیلی فنانشل ٹائمز کو بتایا تھا کہ ’پورٹ سٹی کو دبئی، ہانگ کانگ اور دیگر بین الاقوامی مالیاتی مراکز سے مقابلے کا سامنا کرنا پڑتا ہے لہٰذا اس منصوبے کی مدد کرنا اہم ہے۔‘ تاہم اس اقدام کو حکومت کے اندر اور حزب اختلاف کی طرف سے دو بنیادوں پر تنقید کا نشانہ بنایا جا رہا ہے۔ کچھ لوگوں نے اس خدشے کا اظہار کیا ہے کہ یہ قانون سری لنکا کی خودمختاری کو خطرے میں ڈالے گا۔ ٹرانسپیرنسی انٹرنیشنل سری لنکا نے بھی اس قانون کو چیلنج کیا ہے۔ سائیکلون ٹوڈے اخبار کے مطابق ٹرانسپیرنسی انٹرنیشنل سری لنکا نے کہا ہے کہ پورٹ سٹی کیس میں سری لنکا کے آئین کی متعدد دفعات کی خلاف ورزی ہوئی ہے اور اس سے بدعنوانی، غیر قانونی پیسوں کی لین دین اور منی لانڈرنگ ہو گی۔ ٹرانسپیرنسی انٹرنیشنل سری لنکا نے کہا ہے کہ ’جس جلدی میں یہ قانون منظور کیا گیا وہ لوگوں کے معلومات تک رسائی کے حق کی خلاف ورزی ہے۔ سری لنکا کے ممبران پارلیمان کو بھی اسے دیکھنے اور سمجھنے کے لیے اتنا وقت نہیں ملا۔ اگر ایسا ہوتا تو بہتر فیصلے ہوتے۔‘


Summary: نیشنل اکاؤنٹس کمیٹی نے مجموعی ملکی پیداوار میں نمو کے اندازے کو حتمی شکل دیتے ہوئے اس کے 3.94 فیصد رہنے کی توقع ظاہر کی ہے، جس نے ملک کے مرکزی بینک، آئی ایم ایف اور ورلڈ بینک تک کے تخمینوں کو بھی پیچھے چھوڑ دیا ہے۔

ملکی معاشی ترقی کا حکومتی دعویٰ: حقیقت یا اعداد و شمار کا ہیر پھیر؟

پاکستان کی وفاقی حکومت کی جانب سے موجودہ مالی سال میں ملکی معیشت کے تقریباً چار فیصد کی شرح سے بڑھنے کا دعویٰ کیا گیا ہے۔ موجودہ مالی سال کے اختتام سے تقریباً ایک مہینہ پہلے وفاقی حکومت نے ملکی معیشت کی شرح نمو کے عبوری اعداد و شمار جاری کیے ہیں جو وفاقی سطح پر کام کرنے والی نیشنل اکاؤنٹس کمیٹی کی جانب سے جاری کیے جاتے ہیں۔ تاہم اس مالی سال میں معاشی ترقی میں تقریباً چار فیصد ترقی کا دعویٰ نہ صرف حکومت اور اس کے اپنے اداروں کے مقررہ کردہ اہداف سے زیادہ ہے بلکہ اس نے عالمی مالیاتی اداروں کے تخمینوں کو بھی مات دے دی ہے۔  پاکستان میں معیشت کے ماہرین بھی اس ملکی معاشی ترقی میں تقریباً چار فیصد ترقی کو حیران کن قرار دیتے ہیں اور اسے ملکی معیشت کی اصل صورتحال سے متضاد بتاتے ہیں۔  نیشنل اکاؤنٹس کمیٹی کی جانب سے رواں مالی سال میں جی ڈی پی کے تقریباً چار فیصد تک بڑھنے کے اعداد و شمار حکومت کی جانب سے مقرر کردہ جی ڈی پی کے ہدف سے تقریباً دوگنا ہے۔  تاہم تازہ ترین اعداد و شمار ملک کے مرکزی بینک کے اقتصادی ترقی کے تخمینے سے بھی زیادہ ہیں جس کے مطابق ملکی معیشت تین فیصد کی شرح سے اس سال ترقی کرے گی۔  حکومت کے عبوری اعداد و شمار نے بین الاقوامی مالیاتی فنڈ یعنی آئی ایم ایف کے تخمینے کو بھی پیچھے چھوڑ دیا جس کے مطابق شرح نمو دو فیصد رہے گی جب کہ دوسری جانب عالمی بینک کے 1.5 فیصد شرح نمو کے تخمینے سے بھی حکومتی جی ڈی پی کا نمبر بہت اوپر ہے۔  انھوں نے کہا ان کے نزدیک آئی ایم ایف اور عالمی بینک کے بہت کم شرح نمو کے تخمینے بھی غلط تھے کیونکہ وہ ملکی ترقی کی شرح نمو کو تین فیصد تک دیکھ رہے تھے تاہم چار فیصد کا نمبر بہت حیران کن ہے جس کی وجہ شاید بیس ایفیکٹ بھی ہے کیونکہ پچھلے برسوں میں شرح نمو کم اور منفی ہو گئی تھی اس لیے نمبر بہت بڑا نظر آ رہا ہے۔ حکومت کی جانب سے موجودہ مالی سال میں جی ڈی پی کے چار فیصد تک بڑھنے کے دعویٰ پر بات کرتے ہوئے پاکستان کے سابقہ وزیر خزانہ اور ماہر اقتصادیات ڈاکٹر حفیظ پاشا نے کہا حکومت کی جانب سے جاری کیے گئے اعداد و شمار کے صحیح یا غلط ہونے کا اندازہ اس بات سے لگایا جا سکتا ہے کہ حکومت کے بقول لوگوں کی جانب سے زیادہ خرچ کیا گیا جو رواں سال سات فیصد سے زیادہ رہا۔ حکومت کی جانب سے مبینہ طور پر اپنی مرضی کے اعداد و شمار جاری کر کے ملکی معیشت میں شرح ترقی کو اوپر دکھانے پر تبصرہ کرتے ہوئے حفیظ پاشا نے کہا کہ انھوں نے بتا دیا ہے کہ کس طرح لوگوں کی جانب سے کیے جانے والے اخراجات کو اوپر کی سطح پر دکھایا گیا ہے۔


چینی معیشت کا پہیہ خواتین کی وجہ سے گھومتا ہے!

آج کے چین میں زیادہ تر کمپنیاں خواتین صارفین کو اپنی جانب راغب کرنے کی ہر ممکن کوشش کر رہی ہیں۔ متوسط طبقے کی خواتین خاص طور پر ان کا ہدف ہیں۔ جبکہ ورکنگ کلاس کی خواتین بھی بازار میں موجود مشہور برانڈز کی خواہش مند ہیں۔ آپ کو ٹی وی پر کاسمیٹکس، صحت مند کھانوں اور ڈیزائنر کپڑوں کے اشتہارات دیکھنے کے لیے کچھ خاص رقم کی ضرورت نہیں ہوتی۔  19 ویں صدی کے اواخر میں چین ایک صنعتی ملک بن گیا تھا یا کم از کم اس نے یہ سمت ضرور اختیار کر لی تھی۔ چین میں سرمایہ دارانہ نظام  کے کئی پہلو دہائیوں اور صدیوں پہلے موجود تھے۔ 16ویں صدی سے چین میں پورسلین کی صنعتی پیمانے پر پیداوار ہو رہی ہے جس کی وجہ سے چین میں نہ صرف صارفین کی زندگیاں تبدیل ہو گئیں بلکہ اس کی وجہ سے چین کو عالمی تجارتی نیٹ ورک میں ایک بڑا اور اہم کردار ادا کرنے کا موقع ملا۔ یقیناً انھیں اپنی کمائی اپنے گاؤں بھیجنا پڑتی تھی لیکن پھر بھی ان کے پاس شہر میں باہر نکلنے اور خرچ کرنے کے لیے کچھ رقم ہوتی تھی۔ اور وہ کیا شاندار شہر تھا۔ روشنیوں سے جگمگاتا شہر جو بہت سارے ڈپارٹمنٹل سٹوروں سے بھرا پڑا تھا جہاں لوگ چین کی پہلی لفٹ یا یورپ سے آئے ہوئے نئے انداز کے کپڑے دیکھ سکتے تھے۔  تہذیبی انقلاب  کے بارے میں دعوی کیا جاتا تھا کہ وہ خواتین کی آزادی کا دور تھا لیکن بہت ساری خواتین لیے وہ ایک انتہائی دشوار دور تھا۔ کسی بھی نوجوان خاتون کی جانب سے پر کشش نظر آنے کی ذرا سی بھی کوشش کو انقلاب سے انحراف سمجھا جاتا تھا۔  خواتین اور مردوں کے لیے ایک جیسے کپڑے بنائے جانے لگے۔ لیکن دراصل یہ کپڑے دیکھنے میں مردانہ نظر آتے تھے۔ اسے طرح تیانمن سکوائر پر چیئرمین ماؤ کی تعظیم میں کھڑے ہونے والے گارڈز کے لباس بھی تھے۔ کہنے کو تو یہ لباس یونی سیکس یا خواتین اور مردوں دونوں کے لیے تھے لیکن اصل میں یہ مردانہ لباس تھے۔ لیکن ریاست کو یہ فکر بھی لاحق ہو رہی ہے کہ معاشی آزادی کے ساتھ شادی اور خاندان کے بارے میں چینی خواتین کی سوچ تبدیل ہو رہی ہے۔ لیکن ایک دھاگے نے، چاہے وہ روئی کا ہو یا ریشم کا، ان خواتین کو ایک دوسرے سے منسلک کیا ہوا ہے۔ گزشتہ سو سال سے ریاست، سرمائے کی نوعیت اور جنس کی جانب رویے چین کی خواتین کے لیے ایک مبہم فریم ورک رہے ہیں۔ یہ فریم ورک ایک طرف تو انھیں جکڑنے کی کوشش کرتا ہے لیکن کبھی کبھی آزادی حاصل کرنے کے ذرائع بھی مہیا کرتا ہے۔


قرض معاہدے کی نظرثانی درخواست پر آئی ایم ایف کا ردعمل: اب پاکستان کو کیا کرنا ہو گا؟

بین الاقوامی مالیاتی ادارے آئی ایم ایف کا کہنا ہے کہ پاکستان کے ساتھ طے پانے والے موجودہ پروگرام پر نظر ثانی کرنے کی پاکستان کی درخواست کا جائزہ فی الحال نہیں لیا جا رہا بلکہ یہ اس وقت لیا جائے جب قرض معاہدے کے چھٹے جائزے کے حوالے سے پاکستانی حکام سے بات چیت ہو گی۔ جمعہ کے روز دی جانے والی بریفنگ میں آئی ایم ایف نمائندے سے پوچھا گیا تھا کہ آیا بین الاقوامی مالیاتی ادارہ پاکستان کی قرض معاہدے میں نظر ثانی کی درخواست پر غور کر رہا ہے؟ یاد رہے کہ پیر کے روز پاکستان کے وزیر خزانہ شوکت ترین نے کہا تھا کہ پاکستان آئی ایم ایف سے موجودہ معاہدے پر نظر ثانی کی درخواست کی ہے۔ ان کا کہنا تھا کہ ’موجودہ آئی ایم ایف پروگرام بہت مشکل ہے، آئی ایم ایف نے سخت شرائط رکھیں ہیں جن کی سیاسی قیمت ہے، ہم آئی ایم ایف پروگرام سے نہیں نکلیں گے، پروگرام چل رہا ہے البتہ آئی ایم ایف سے کہا ہے کہ کورونا کی تیسری لہر ہے، ہمیں سہولت دینا ہو گی۔‘ معاشی امور پر رپورٹنگ کرنے والے صحافی شہباز رانا نے بی بی سی سے بات کرتے ہوئے بتایا کہ آئی ایم ایف کا یہ بیان پاکستان کے لیے خوش آئند نہیں ہے۔  ’اس کا مطلب یہ ہے کہ پاکستان کی حالیہ نظر ثانی کی درخواست کا جائزہ لینے کے لیے کوئی سپیشل جائزہ اجلاس نہیں ہو گا بلکہ اب اس حوالے سے بات چیت جولائی میں ہی ہو گی جب شیڈول کے مطابق چھٹا جائزہ اجلاس منعقد ہو گا۔‘ انھوں نے کہا کہ بین الاقوامی مالیاتی ادارہ کورونا وبا سے درپیش مشکل صورتحال سے نمٹنے کے لیے پاکستان کی سپورٹ کرنے کو تیار ہے پاکستانی حکام کے ساتھ گفتگو کرنے کا منتظر ہے مگر اس وقت جب قرض معاہدے کا چھٹا جائزہ لینے کا وقت شروع ہو گا (یعنی جولائی 2021 میں)۔ آئی ایم ایف کا پاکستان سے موجودہ پروگرام اس وقت التوا کا شکار ہو گیا تھا جب گذشتہ برس فروری میں پاکستان نے آئی ایم ایف شرائط کے تحت پاور سیکٹر کے نرخوں میں مزید اضافے کو جون کے مہینے تک ملتوی کرنے کا کہا تھا جس کی وجہ سے آئی ایم ایف کا اس پروگرام پر دوسرا نظرثانی جائزہ نہیں ہو سکا تھا۔ پاکستان کے وزیر خزانہ شوکت ترین نے دو روز قبل ایک پریس کانفرنس سے خطاب کرتے ہوئے کہا تھا کہ پاکستان بین الاقوامی مالیاتی فنڈ (آئی ایم ایف) کے ساتھ طے پانے والے موجودہ پروگرام سے نکلے گا نہیں البتہ اس کے طریقہ کار میں تبدیلی لائی جائے گی۔


Summary: پاکستان کے وزیر خزانہ شوکت ترین نے کہا ہے کہ کہ پاکستان بین الاقوامی مالیاتی فنڈ (آئی ایم ایف) کے ساتھ طے پانے والے موجودہ پروگرام سے نکلے گا نہیں البتہ اس کے طریقہ کار میں تبدیلی لائی جائے گی۔

حفیظ شیخ کے دور میں آئی ایم ایف کے ساتھ کیے گئے معاہدے پر نظرثانی کی ضرورت کیوں؟

پاکستان کے وزیر خزانہ شوکت ترین کا کہنا ہے کہ پاکستان بین الاقوامی مالیاتی فنڈ (آئی ایم ایف) کے ساتھ طے پانے والے موجودہ پروگرام سے نکلے گا نہیں البتہ اس کے طریقہ کار میں تبدیلی لائی جائے گی۔ وزیر خزانہ نے کچھ روز قبل قائمہ کمیٹی میں آئی ایم ایف کے ساتھ طے پانے والے اس پروگرام کی شرائط پر نظرثانی کا کہا تھا جس کے تحت بین الاقوامی مالیاتی ادارے نے پاکستان کو چھ ارب ڈالر کا قرضہ فراہم کرنا ہے۔ اس سال فروری میں یہ معاہدہ بحال ہوا اور مارچ میں پاکستان کو 50 کروڑ ڈالر قرضے کی قسط جاری کی گئی جس کے ساتھ پاکستان کو مجموعی طور پر دو ارب ڈالر کی رقم آئی ایم ایف سے وصول ہو گئی۔ تاہم اپریل کے مہینے میں آئی ایم ایف کے ساتھ معاہدہ کرنے والے پاکستان کے وزیر خزانہ ڈاکٹر حفیظ شیخ کو وزارت خزانہ سے ہٹا دیا گیا۔ پاکستان کے وزیر خزانہ کی جانب سے آئی ایم ایف کے ساتھ معاہدے پر نظرثانی کا بیان کیا اس بات کی علامت ہے کہ اس معاہدے میں کوئی خرابی تھی؟ اس کے بارے میں بات کرتے ہوئے پاکستان کے سابق وزیر خزانہ ڈاکٹر حفیظ پاشا نے کہا کہ ’ہمارے وزیر خزانہ یہ کہہ رہے ہیں کہ جن حالات کا پاکستان اس وقت سامنا کر رہا ہے اس میں اس معاہدے کی شرائط قابل عمل نہیں ہیں۔ پاکستان اس وقت کورونا کی تیسری لہر کا شکار ہے اور دن بدن صورت حال خراب ہوتی جا رہی ہے اس صورت حال میں آئی ایم ایف کی شرائط نامناسب ہیں اور یہ ملک میں مزید غربت اور بیروزگاری کا باعث بنیں گی۔‘ انھوں نے کہا وزیر خزانہ شوکت ترین نے ابھی بھی معاہدے پر نہیں بلکہ اس کی چند شرائط پر نظرثانی کا بیان دیا ہے۔ ان کے مطابق ہم ابھی تک مالیاتی خسارے اور مرکزی بینک کی شرائط میں پھنسے ہوئے ہیں جب کہ اصل ترقی انفراسٹرکچر کی بہتری میں ہے۔  پاکستان اور آئی ایم ایف کے درمیان موجودہ پروگرام 22واں ہے۔ ان معاہدوں پر ماضی میں بھی نظرثانی ہو چکی ہے۔ آئی ایم ایف اور پاکستان کے درمیان معاہدوں کی تاریخ پر بات کرتے ہوئے ڈاکٹر پاشا نے کہا کہ ان 22 معاہدوں میں صرف ایک پروگرام مکمل ہوا جو پاکستان مسلم لیگ نواز کے دور میں 2013 سے 2016 تک محیط رہا۔ انھوں نے بتایا کہ شوکت عزیز کی وزارت خزانہ کے دور میں بھی ایک پروگرام مکمل ہونے کے بارے میں کہا جاتا ہے لیکن ’یہ صحیح نہیں ہے کیونکہ اس وقت افغان جنگ کی وجہ سے پاکستان کو دنیا بھر سے پیسے مل رہے تھے تو پاکستان نے خود ہی اس پروگرام کو خیرباد کہہ دیا تھا‘۔


یورپی پارلیمان کی قرارداد: پاکستان خود کو موجودہ صورتحال سے کیسے نکال سکتا ہے؟

پاکستان کی وفاقی حکومت نے یورپی پارلیمان کی طرف سے پاکستان کے تجارتی سٹیٹس پر نظرثانی کی قرارداد میں شامل نکات پر یورپی ممالک کے تحفظات کو دور کرنے کے لیے اعلیٰ سطحی وفود کو جلد ہی ان ممالک میں بھیجنے کا فیصلہ کیا ہے۔ یورپی پارلیمان میں بھاری اکثریت سے منظور کی جانے والی ایک قرارداد میں یورپی یونین سے مطالبہ کیا گیا ہے کہ وہ سنہ 2014 میں پاکستان کو جنرلائزڈ سکیم آف پریفرنسز (جی ایس پی) پلس کے تحت دی گئی تجارتی رعایتوں پر نظرثانی کرے۔ پیر کو وزیر اعظم کی سربراہی میں ہونے والے اجلاس میں یورپی یونین کی طرف سے پاکستان کو دیے گیے جی ایس پی پلس سٹیٹس پر نظرثانی کی قرارداد پر غور کیا گیا۔  کالعدم قرار دی جانے والی جماعت تحریک لبیک پاکستان کی طرف سے پیغمبر اسلام کے خاکوں کی اشاعت کے خلاف پرتشدد مظاہرے کرنے اور حکومت کی طرف سے فرانس کے سفیر کو ملک بدر کرنے سے متعلق قومی اسمبلی میں پیش کی جانے والی قراراداد کے بعد یورپی یونین نے ایک متفہ قرارداد پاس کی ہے جس میں پاکستان کو یورپی یونین کی طرف سے دیے گئے جی اس پی پلس سٹیٹس پر نظرثانی کرنے کا مطالبہ کیا گیا ہے۔  تسنیم نورانی کا کہنا تھا کہ ان ممالک میں جا کر لابئنگ کرنے کی ضرورت ہے اور ان ملکوں کی قیادت کو یہ باور کروانا ہے کہ پاکستان میں یورپی ملکوں کے خلاف جذبات میں کوئی شدت نہیں آئی بلکہ حکومت کی کوششوں سے ملک میں شدت پسندی کے واقعات میں کمی آئی ہے۔  انھوں نے کہا کہ ’یورپی ملکوں میں یہودی لابی کا اثرو رسوخ ہے اس لیے وزیر اعظم عمران خان کی طرف سے توہین رسالت کے معاملے کے ساتھ ساتھ ہولوکاسٹ کے معاملے کو زیر بحث لانے کی وجہ سے یورپی ملکوں کی قیادت غصے میں آئی ہے اور انھوں نے پاکستان کے جی ایس پی سٹیٹس کا از سر نو جائزہ لینے کی قرارداد پیش کی ہے‘۔ اقتصادی امور پر نظر رکھنے والے صحافی خرم حسین کا کہنا ہے کہ اگر پاکستان کو دیے گئے جنرلائزڈ سکیم آف پریفرنس (جی ایس پی) پلس سٹیٹس کو ختم کرنے کی قرارداد منظور کر لی جاتی ہے تو پھر پاکستان کے پاس یورپی یونین میں شامل ممالک اور بالخصوص ’فرانس کی منت سماجت کرنے کے علاوہ اور کوئی راستہ نہیں ہوگا‘۔ یورپی پارلیمان میں منظور کی جانے والی اس قرارداد میں پاکستان میں فرانس کی حکومت کے خلاف حالیہ کالعدم تحریک لبیک پاکستان (ٹی ایل پی) کے احتجاج کا ذکر بھی کیا گیا ہے اور اس کے ساتھ پاکستان کی قومی اسمبلی میں فرانسیسی سفیر کو ملک سے نکالنے سے متعلق قرارداد کا بھی ذکر کیا گیا ہے۔ قرارداد میں مذہبی و سیاسی کالعدم تنظیم ٹی ایل پی کا نام لے کر کہا گیا ہے کہ حکومت کو اس جماعت کی طرف سے تشدد کے استعمال کو روکنے کے لیے موثر اقدامات کرنے چاہییں۔


Summary: پاکستان میں 31 دسمبر 2021 کے بعد 15 ہزار اور سات ہزار پانچ سو روپے مالیت کے پرائز بانڈز کی کوئی حیثیت نہیں رہے گی۔ مگر کیا زیادہ مالیت کے پرائز بانڈز پر پابندی سے ’کالے دھن کو سفید کرنے کا سلسلہ‘ رُک جائے گا؟

حکومت نے 15000 اور 7500 مالیت کے پرائز بانڈز پر پابندی کیوں لگائی؟

حکومت پاکستان کے فنانس ڈویژن کی جانب سے ایک نوٹیفکیشن کے ذریعے اعلان کیا گیا ہے کہ 15000 اور 7500 روپے مالیت کے پرائز بانڈز 31 دسمبر 2021 تک کیش اور واپس کیے جا سکتے ہیں اور اس کے بعد ان کی کوئی حیثیت نہیں رہے گی۔ حکومتی اعلان کے مطابق 15000 اور 7500 روپے مالیت کے پرائز بانڈز کی فروخت بند کر دی گئی ہے اور 31 دسمبر 2021 تک یہ کیش یا واپس کیے جا سکتے ہیں۔ تاہم حکومت نے 15000 اور 7500 روپے مالیت کے پرائز بانڈز رکھنے والے افراد کو یہ سہولت بھی فراہم کی ہے کہ وہ ان بانڈز کو 25000 اور 40000 والے پرئیمیر پرائز بانڈز میں بھی تبدیل کرا سکتے ہیں جو دونوں کے درمیان مالیت کا فرق ادا کر کے تبدیل کرائے جا سکتے ہیں۔  حکومت کی جانب سے 40000، 25000، 15000 اور 7500 روپے مالیت کے پرائز بانڈز پر پابندی کے بعد اب مارکیٹ میں سب سے بڑا پرائز بانڈ 1500 روپے مالیت کا ہے۔ اس کے علاوہ 750، 200 اور 100 روپے مالیت کے پرائز بانڈز مارکیٹ میں موجود ہیں۔  پاکستان میں بڑی مالیت کے پرائز بانڈز پر حکومتی پابندی کو فنانشنل ایکشن ٹاسک فورس (ایف ٹی اے ایف) کی شرائط سے جوڑا گیا ہے کہ جن میں انسداد منی لانڈرنگ اور کالے دھن کے خلاف اقدامات شامل ہیں۔  انھوں نے بتایا کہ جب کسی کا بانڈ لگ جاتا ہے تو کالے دھن میں  ملوث افراد ان سے یہ بانڈ خرید لیتے ہیں اور انھیں رقم ادا کر کے اپنی غیر قانونی دولت کو سفید کرتے ہیں۔ انھوں نے 7500 اور 15000 روپے مالیت کے پرائز بانڈز پر پابندی کو خوش آئند قرار دیا اور کہا کہ دنیا میں تو یہ اس پر بہت عرصہ پہلے پابندی لگ چکی ہے یعنی بیرئیر پرائز بانڈ کی خرید و فروخت نہیں کی جا سکتی۔ ماہر معیشت ڈاکٹر شاہد حسن صدیقی نے اس بات کی تصدیق کی پرائز بانڈز کالے دھن کو سفید کرنے کا سب سے آسان ذریعہ ہے جس پر پابندی لگنی چاہیے۔ انھوں نے کہا وہ پانچ سال سے حکومت سے کہہ رہے تھے کہ وہ اس سلسلے میں اقدامات اٹھائے اور بلیک اکانومی کے اس ذریعے کو بند کرے۔ بڑی مالیت کے پرائز بانڈز پر پابندی کے بعد لوگ رجسٹرڈ پرائز بانڈز پر جانے سے کترا رہے ہیں۔ ایسی صورت میں کیا حکومت کو بجٹ خسارے پورا کرنے کے لیے کوئی مشکل پیش آ سکتی ہے۔ 15000 اور 7500 روپے مالیت کے پرائز بانڈز میں سو ارب روپے کی سرمایہ کاری کی گئی ہے۔ انھوں نے کہا پرائز بانڈز میں دو تین سو ارب روپے کی سرمایہ کاری ہوئی ہے، دوسری جانب حکومت کے جانب سے لیے جانے والے 11500 ارب روپے کے سامنے یہ کوئی خاص حیثیت نہیں رکھتی۔ ان کے مطابق اگر لوگ پرائز بانڈز اپنے نام پر رجسٹرڈ نہیں کرانا چاہتے اور اب اپنی بچت کو ڈالروں میں لگانا چاہتے ہیں تو حکومت کو اس کی حوصلہ شکنی کرنی چاہیے۔


Summary: معاشی ماہرین کے مطابق ادارہ شماریات کی جانب سے مہنگائی کی شرح کے تعین کے لیے اپنایا گیا ماڈل تو ٹھیک ہے تاہم اعداد و شمار کی حقیقت پر سوالیہ نشان موجود ہے۔

کیا پاکستان میں مہنگائی جانچنے کا نظام صحیح ہے؟

پاکستان میں معیشت کے شعبے کے ماہرین کے مطابق ادارہ شماریات کی جانب سے مہنگائی کی شرح کے تعین کے لیے اپنایا گیا ماڈل تو ٹھیک ہے تاہم اس کے اطلاق پر بہت سارے سوالات ہیں کہ ملک کے مختلف علاقوں سے اکٹھے کیے جانے والے اعداد و شمار میں کتنی حقیقت ہوتی ہے۔  وفاقی ادارہ شماریات ملک میں معیشت کے مختلف شعبوں کے اعداد و شمار اکٹھا اور جاری کرتا ہے جس میں ملک میں مہنگائی کی شرح کا تعین بھی شامل ہے۔ ادارہ شماریات نے اس وقت 2016 میں ختم ہونے والے مالی سال کو بنیادی سال مقرر کیا ہوا ہے جس کی بنیاد پر وہ قیمتوں میں ردّ و بدل کا تعین کرتا ہے۔  ادارہ شماریات کی جانب سے جاری کردہ اعداد و شمار کے مطابق کنزیومر پرائس انڈیکس یعنی ماہانہ بنیادوں پر مہنگائی کی شرح اس سال مارچ کے مہینے میں گذشتہ سال مارچ کے مہینے میں 9.1 فیصد رہی۔ شہری علاقوں میں اس انڈیکس کے مطابق مہنگائی کی شرح 8.7 فیصد رہی تو دیہاتی علاقوں میں اس کی شرح 9.5 فیصد رہی۔ اس مالی سال کے پہلے نو مہینوں میں اس کی شرح 8.3 فیصد رہی۔  پاکستان میں ادارہ شماریات کی جانب سے مہنگائی کی شرح کے تعین کے نظام پر بات کرتے ہوئے ماہر معیشت ڈاکٹر عالیہ خان نے کہا کہ ادارے نے قیمتوں کے سروے کے لیے جو نظام اور طریقہ کار اپنایا ہوا ہے اس میں کوئی خامی نہیں ہے، تاہم اُنھوں نے کہا کہ کسی بھی سروے کی طرح اس سروے کے نتائج بھی 100 فیصد ٹھیک نہیں ہو سکتے۔ تاہم اُن کے نزدیک یہ نظام بین الاقوامی معیار کے مطابق ہے۔ جب ان سے پوچھا گیا کہ کیا پاکستان کے 35 شہروں اور چند دیہاتی علاقوں سے اکٹھا کیا جانے والا ڈیٹا مہنگائی کی صحیح شرح کا تعین کر سکتا ہے تو اُنھوں نے کہا کہ ایک مارکیٹ سے دوسری مارکیٹ میں بھی قیمتوں میں فرق ہوتا ہے تاہم اس میں ایک اوسط قیمت نکال کر بتائی جاتی ہے کہ ملک میں مہنگائی کی شرح کس سطح پر ہے۔  ڈاکٹر قیصر بنگالی نے ادارہ شماریات کی جانب سے پاکستان کے مختلف شہروں سے اکٹھے کیے جانے والے اعداد و شمار اور پاکستان میں مہنگائی کی مجموعی کیفیت پر بات کرتے ہوئے کہا کہ یہ اس لحاظ سے صحیح نہیں ہے کہ اس میں بلوچستان کے اعداد و شمار صحیح طرح سے نہیں دکھائے جاتے۔  حکومتوں کی جانب سے مہنگائی کی شرح کے اعداد و شمار کو مبینہ طور پر اپنی مرضی کے مطابق تیار کرنے کے بارے میں بات کرتے ہوئے شہباز رانا نے بتایا کہ ماضی کی حکومتوں میں ایسا ہوتا رہا ہے کہ شرحِ نمو اور افراطِ زر کے اعداد و شمار کو حکومتوں نے اپنی مرضی کے مطابق جاری کیا جن کا زمینی حقائق سے کوئی تعلق نہیں تھا۔


Summary: بعض ماہرین کے مطابق اگر ڈیجیٹل یوان دنیا میں ڈالر کی تاریخی حاکمیت کو ختم کرنے میں کامیاب ہو جاتا ہے تو چین امریکی طاقت کو جھنجھوڑ سکتا ہے۔ تاہم چین نے ان خدشات کو دو کرنے کی کوشش کی ہے۔

امریکی ڈالر کو چینی ’ڈیجیٹل یوان‘ سے کیا خطرہ ہوسکتا ہے؟

ماہرین کے مطابق ڈیجیٹل یوان امریکی طاقت کو جھنجھوڑ سکتا ہے اگر وہ برسوں سے دنیا میں ڈالر کی تاریخی حاکمیت کو ختم کرنے میں کامیاب ہو جاتا ہے۔ اور اگر چینی حکام اس کے قواعد مزید سخت کر دیں تو اس کے اجرا سے کرپٹو کرنسی کی مارکیٹ میں بھی ہلچل پیدا ہو سکتی ہے۔   اس طرح ماہرین کو یقین ہے کہ ڈیجیٹل یوان چینی حکومت کو اپنی معیشت اور عوام کے پیسے کے لین دین کی نگرانی کرنے میں مدد دے سکتا ہے۔ بلومبرگ نیوز ویب سائٹ کے مطابق امریکی صدر جو بائیڈن کی انتظامیہ اس کرنسی پر کڑی نظر رکھے ہوئے ہے کیونکہ کچھ عہدیداروں کو یہ تشویش لاحق ہے کہ یہ ڈیجیٹل یوان دنیا کے کچھ ممالک کے لیے ایک طویل مدتی پیشکش کے طور پر سامنے آ سکتا ہے اور دنیا میں ڈالر کے بطور ریزرو کرنسی پر غالب آ سکتا ہے۔ تاہم چین نے ان خدشات کو ختم کرنے کی کوشش کی ہے۔ چین کے سرکاری بینک کے ڈپٹی گورنر لی بو نے اتوار کو کہا ہے کہ 'اس ڈیجیٹل یوان کا مقصد امریکی ڈالر یا کسی بھی بین الاقوامی کرنسی کی جگہ لینا نہیں ہے۔' چین کی سرکاری بینک کے ڈپٹی سیکرٹری کا یہ بھی کہنا تھا کہ فی الوقت ڈیجیٹل یوان کے استعمال کی تحریک کی توجہ 'داخلی سطح' پر ہے البتہ انھوں نے اس بات کو بھی تسلیم کیا کہ 'طویل مدت' میں اسے بین الاقوامی سطح پر بھی استعمال کیا جا سکتا ہے۔ انھوں نے یہ بھی دعویٰ کیا کہ 'حالیہ برسوں میں امریکی ڈالر پہلے ہی گراوٹ کا شکار ہے۔ اور جیسا کہ چین  اس وقت ایک انتہائی اہم تجارتی ملک کی حثیت اختیار کر چکا ہے اور جو ملک اس کے ساتھ تجارت کریں گے وہ یہ سوچے گے کہ ڈیجیٹل یوان ان کے لیے سود مند ثابت ہوگا لہذا وہ اسے زیادہ سے زیادہ استعمال کریں گے۔'  اس خطرے کی ایک وجہ جس کی وضاحت دی جاتی ہے وہ چین کی جانب سے دیگر کرپٹو کرنسیوں پر ممکنہ پابندیاں ہیں جو ڈیجیٹل کرنسی کے پلیٹ فارمز کو متاثر کر سکتی ہیں۔ اس ضمن میں یہ بات بھی زیر غور رکھنی چاہیے کہ چین نے ستمبر 2017 میں ملک میں ملازمین اور بینکنگ اداروں کو بٹ کوائن میں ٹرانزیکشن کرنے سے منع کیا تھا کیونکہ یہ اس کو فنڈز اکٹھا کرنے کا غیر قانونی طریقہ سمجھتے ہیں۔ تاہم اتوار کو چین کی سرکاری بینک کے ڈپٹی گورنر نے بٹ کوائن کو ایک 'متبادل سرمایہ کاری' قرار دیا۔ انھوں نے اپنے لہجے میں واضح تبدیلی لاتے ہوئے مزید یہ کہا کہ وہ اب بھی اس کی چھان بین کر رہے ہیں اور اس بات کا جائزہ لیاجا رہا ہے کہ اس کو ریگولیٹ کیسے کیا جا سکتا ہے۔


Summary: تازہ ترین اعداد و شمار کے مطابق ملک بھر میں گاڑیوں کی طلب میں اضافے کی وجہ سے اس مالی سال کے پہلے نو ماہ میں گاڑیوں کی فروخت میں 37 فیصد اضافہ دیکھنے میں آیا ہے۔ لیکن حیران کن طور پر گاڑیوں کی فروخت میں اضافہ ایک ایسے وقت میں دیکھنے میں آ رہا ہے جب ملک میں معیشت کی حالت بہتر نہیں ہے اور مہنگائی کی بلند شرح کی وجہ سے عام افراد شدید متاثر ہیں۔

کیا پاکستان میں گاڑیوں کی فروخت میں اضافہ معیشت میں بہتری کی نشاندہی ہے؟

حیران کن طور پر گاڑیوں کی فروخت میں اضافہ ایک ایسے وقت میں دیکھنے میں آ رہا ہے جب ملک میں معیشت کی حالت بہتر نہیں ہے اور مہنگائی کی بلند شرح کی وجہ سے عام افراد شدید متاثر ہیں فیصل نے بتایا کہ اس سال ان کی گنے اور کیلے کی فصل اچھی ہوئی ہے جس کی وجہ سے انھیں مالی طور پر بہت فائدہ ہوا ہے۔ فیصل کا کہنا تھا کہ ان کے پاس ایک گاڑی پہلے سے موجود تھی تاہم اس کا ماڈل پرانا ہونے کی وجہ سے انھوں نے اسے بدلنے کا سوچا۔ تازہ ترین اعداد و شمار کے مطابق ملک بھر میں گاڑیوں کی طلب میں اضافے کی وجہ سے اس مالی سال کے پہلے نو مہینوں میں گاڑیوں کی فروخت میں 37 فیصد اضافہ دیکھنے میں آیا ہے۔ لیکن حیران کن طور پر گاڑیوں کی فروخت میں اضافہ ایک ایسے وقت میں دیکھنے میں آ رہا ہے جب ملک میں معیشت کی حالت بہتر نہیں ہے اور مہنگائی کی بلند شرح کی وجہ سے عام افراد شدید متاثر ہیں۔ گاڑیوں کی فروخت میں اس قدر اضافہ اس لیے بھی حیران کن ہے کہ پاکستان میں اس وقت گاڑیاں خطے کے دیگر ممالک کی نسبت بہت مہنگی سمجھی جاتی ہیں لیکن اس کے باوجود ان کی فروخت میں بہت زیادہ اضافہ دیکھنے میں مل رہا ہے۔ معیشت، کاروبار اور گاڑیوں کے شعبے سے وابستہ افراد کے مطابق گاڑیوں کی فروخت میں اضافہ معیشت کے ایک خاص شعبے میں ترقی کی نشاندہی تو کرتا ہے تاہم یہ معشیت کی مجموعی صورت حال کی عکاسی نہیں کرتا۔  پاکستان میں گاڑیاں تیار کرنے والی کمپنیوں کی تنظیم پاکستان آٹو میٹو مینوفیکچررز ایسوسی ایشن (پاما) کے جاری کردہ اعداد و شمار کے مطابق کاروں کی فروخت میں موجودہ مالی سال کے پہلے نو مہنیوں میں 37 فیصد اضافہ دیکھنے میں آیا۔ سٹاک مارکیٹ اور معیشت کے دوسرے شعبوں پر کام کرنے والے ادارے ٹاپ لائن کی ریسرچ کے مطابق لکی موٹرز (جو پاما کا رکن نہیں) اس کی کاروں کی فروخت میں بھی 46 فیصد اضافہ دیکھنے میں آیا ہے۔ کراچی میں گاڑیوں کے ڈیلر اقبال شاہ نے بتایا کہ ان کے شو روم پر 90 فیصد گاڑیاں بینک فناننسگ کے ذریعے بک ہوتی ہیں اور شرح سود گرنے کی وجہ سے اس بکنگ میں اضافہ ہوا ہے۔ انھوں نے کہا اگر گاڑیوں کی فروخت کے اعداد و شمار کا جائزہ لیا جائے تو تمام ماڈل اور رینج کی گاڑیوں کی فروخت میں اضافہ دیکھنے میں آیا ہے۔ ماہر معیشت ڈاکٹر عالیہ خان کے مطابق گاڑیوں کی فروخت میں اضافے سے یہی لگتا ہے کہ ایک خاص طبقہ اس میں شامل ہے جبکہ عام آدمی کا اس سے کوئی تعلق نہیں ہے۔ پاکستان کے وفاقی وزیر برائے منصوبہ بندی و ترقی اسد عمر نے سماجی رابطے کی ویب سائٹ پر گاڑیوں کی فروخت میں اضافے کو معیشت میں بہتری کی ایک نشانی قرار دیا ہے اور اس پر ان کا کہنا تھا کہ معیشت اپنے ٹریک پر واپس آچکی ہے۔


Summary: کیا شوگر ملز ملک میں چینی 80 روپے فی کلو کے حساب سے فراہم کر رہی ہیں جن کی تخمینے کے مطابق اپنی پیداواری لاگت اس وقت 90 روپے فی کلو کے لگ بھگ آ رہی ہے؟

کیا واقعی رمضان میں چینی 80 روپے فی کلو میں مل رہی ہے؟

رمضان میں چینی کی قیمت کا 100 روپے اور اس سے تجاوز ایک ایسے وقت میں ہوا ہے جب لاہور ہائی کورٹ نے اپنے ایک فیصلے میں شوگر ملز کو پابند کیا ہے کہ وہ رمضان کے مہینے میں 80 روپے فی کلو کے حساب سے چینی مارکیٹ میں سپلائی کریں اور پنجاب حکومت نے ریٹیل سطح پر اسے 85 روپے فی کلو پر بیچنے کے احکامات جاری کیے تھے۔ مگر کیا شوگر ملز چینی 80 روپے فی کلو کے حساب سے فراہم کر رہی ہیں جن کے اپنے تخمینے کے مطابق چینی کی پیداواری لاگت اس وقت 90 روپے فی کلو کے لگ بھگ آ رہی ہے؟ عدالت کی مقرر کردہ قیمت کے بعد چینی دوبارہ 40 روپے فی کلو تک نہیں آسکی اور اب لاہور ہائی کورٹ کی جانب سے اس کی 80 روپے فی کلو فروخت کے احکامات پر چینی کے کاروبار سے وابستہ افراد کے مطابق اس پر عملدرآمد ممکن نہیں ہے۔ پاکستان شوگر ملز ایسوسی ایشن کے چیئرمین سکندر خان نے بتایا کہ ملک میں اس کرشنگ سیزن میں چینی کی پیداوار 55 لاکھ ٹن سے زائد رہی۔ ان کے مطابق پیداوار کے یہ اعداد و شمار شوگر ایڈوائزری بورڈ کے جاری کردہ ہیں۔  کراچی کی ہول سیل مارکیٹ جوڑیا بازار میں چینی کے تاجر وسیم غفار کا کہنا ہے کہ انھیں 90 روپے فی کلو کے حساب سے چینی مل رہی ہے۔ اس میں لیبر، ٹرانسپورٹ اور ٹیکسوں کے اخراجات شامل کرکے ہول سیل میں اسے 93 سے 94 روپے فی کلو میں بیچا جا رہا ہے جو پرچون میں کہیں 98 اور کہیں 100 روپے میں فروخت ہو رہی ہے۔  انھوں نے کہا کہ یہ گنا تین سو سے چار سو روپے زائد کی قیمت پر خریدا گیا ہے جب کہ حکومت نے گنے کی امدادی قیمت دو سو روپے فی من مقرر کی تھی۔ شوگر ملوں کی جانب سے زیادہ گنا خرید کر اضافی پیداوار حاصل کر کے چینی کی قیمت بڑھانے کے خیال کو انھوں نے مسترد کیا اور اس بات سے انکار کیا کہ افواہوں کے ذریعے مصنوعی بحران پیدا کر کے مستقبل میں چینی کی زیادہ قیمت حاصل کرنے کی ساری باتیں بے بنیاد ہیں۔ اس بارے میں وحید ممین نے کہا اگر انڈیا سے چینی درآمد ہوتی تو وہ 70 روپے فی کلو میں ملک میں درآمد ہوتی جو اخراجات کے ساتھ 80 روپے فی کلو میں دستیاب ہو سکتی تھی تاہم حکومت نے یہ سمری مسترد کر دی ہے۔ عامر نوید نے بتایا کہ اس وقت پنجاب میں چینی کے چار مختلف نرخ چل رہے ہیں۔ پنجاب حکومت کے بچت بازار میں یہ 65 روپے فی کلو میں فروخت ہو رہی ہے، یوٹیلٹی سٹور پر 67 روپے فی کلو جو حکومت رعایتی نرخوں پر انھیں فراہم کر رہی ہے، بڑے سٹوروں پر 85 روپے فی کلو  اور اوپن مارکیٹ میں یعنی عام دکانوں پر یہ 100 روپے فی کلو سے بھی زیادہ پر بک رہی ہے۔


انڈیا کا اجرک پور: جہاں آج بھی آباؤ اجداد کے اجرک کے کاروبار کو زندہ رکھا گیا ہے

اجرک پور میں آپ کا خوش آمدید ہے۔ انڈین ریاست گجرات کے بھوج شہر سے چند کلومیٹر کے فاصلے پر واقع دو دہائی پرانا یہ گاؤں اجرک کے کاروبار کے لیے مشہور ہے۔  فی الحال ان کے گاؤں، جو کہ 2001 میں ایک شدید زلزلے کے بعد نئے سرے سے دوسری جگہ تعمیر کیا گیا تھا، میں کاروبار عروج پر ہے۔ کھتری بتاتے ہیں کہ 'ابھی ہمارے گاؤں میں 50 یونٹس ہیں اور ان میں سے 90 فیصد میں قدرتی ڈائی کا کام چل رہا ہے۔ اور تقریباً 500 لوگ ان کارخانوں میں کام کر رہے ہیں۔' اپنے پرانے گاؤں سے تقریباً 40 کلومیٹر دور انھیں آخرکار اپنے ہی ضلع کچھ میں ایک ایسی زمین ملی جسے اس کے مالکان بیچنے پر راضی تھے اور جو ان کے قبیلے والوں کے گھر اور کارخانے بنانے کے لیے کافی تھا۔ یہ کسی نہر یا ندی کے قریب نہیں تھی لیکن یہاں بورویل لگانے کے لیے زمین کے اندر پانی کی سطح بہتر تھی اور پانی صاف بھی تھا۔ کھتری بتاتے ہیں کہ 'فیصلوں کو جمہوری بنانے اور تنازعات سے گریز کرنے کے لیے ہم نے گاؤں میں 10 افراد کی ایک کمیٹی تشکیل دی جس میں ہر قبیلے سے ایک شخص شامل تھا۔ ہم معاملات پر غور کرتے اور اگر وہ تنازعہ کا باعث بننے والا ہوتا تو پورے گاؤں کا ایک عام اجلاس طلب کرتے۔' نئے گاؤں کا نام گاؤں والوں کے کاروبار پر رکھا گیا۔ اجرک پور میں آپ کا خوش آمدید ہے!  کھتری اب پانی کو ری سائیکل اور اس میں لوہے کی مقدار کم کرنے کے لیے پورے گاؤں کے لیے ایک 'کامن ایفلواینٹ ٹریٹمینٹ پلانٹ' لگا رہے ہیں۔ اس پروجیکٹ کے کنسلٹنٹ مہیشور شرما کہتے ہیں کہ یہ 'ایک دن میں 1.5 لاکھ لیٹر سے زیادہ پانی صاف کر سکتا ہے۔' وہ بتاتے ہیں کہ جہاں تک انھیں معلوم ہے، انڈیا میں اس طرح کا کوئی گاؤں نہیں ہے جہاں اس طرح کا پلانٹ لگا ہو۔ لیکن افسران کے ردعمل نے انھیں حیرت زدہ کر دیا۔ افسران یہ جاننا چاہتے تھے کہ وہ ایک گاؤں میں انڈسٹریل ایفلوینٹ پلانٹ کیوں لگانا چاہتے ہیں۔ کھتری نے انھیں ماحولیاتی نظریے سے اپنے گاؤں کو بہتر بنانے کی کوشش کے بارے میں بتایا۔ 'جب انھوں نے یہ سنا تو کہا کہ بہت اچھا۔ آپ کا خیرمقدم ہے، خوش آمدید۔ آپ کی تجویز منظور کی جاتی ہے۔' آج اجرک پور خود کفیل ہے، ماحولیاتی نظریات سے اپنے کاروبار کو بہتر بنا رہا ہے، اور اپنی وراثت اور روایت کو زندہ رکھنے کی کوشش کر رہا ہے۔ لیکن ایک علاقہ جہاں پانی کی شدید قلت ہے اور کسی بھی وقت زلزلہ آنے کا ڈر رہتا ہے، یہ خدشات مستقبل کو غیر یقینی بناتے ہیں۔


Summary: تجزیہ کاروں کے بقول شوکت ترین بطور ایک بزنس مین، بینکر اور سابق وزیر خزانہ زیادہ کار آمد ہوسکتے ہیں، جس عمر میں وہ ہیں لگتا بھی ہے کہ وہ سمجھوتہ نہیں کریں گے۔

وزارت خزانہ کا قلمدان: کیا شوکت ترین توقعات پر پورا اتریں گے؟

’اتفاق کی بات ہے کہ جو برا وقت تھا گذر گیا اور شوکت ترین ایک آئیڈیل ٹائم میں جب غیر ملکی ذخائر کھڑے ہوچکے ہیں، ترسیلات بہتر ہوچکی ہیں ایک بہترین صورتحال میں انہیں قلمدان ملا ہے اب آئی ایم ایف نے بھی شرح نمو چار فیصد کی بات کردی ہے اگر وہ اس شرح کو 6 فیصد تک لے کر جائیں گے تو بات بنے گی اگر یہ شرح چار سے ساڑھے چار فیصد آجاتی ہے تو وہ تو پہلے سے متعین ہے۔ تجزیہ نگار محمد سہیل کا کہنا ہے کہ شوکت ترین بطور ایک بزنس مین، بینکر اور سابق وزیر خزانہ زیاد کار آمد ہوسکتے ہیں، جس عمر میں وہ ہیں لگتا بھی ہے کہ وہ سمجھوتہ نہیں کریں گے ان کے لیے سب سے بڑا چیلنج یہ ہوگا کہ آئی ایم ایف کا جو بہت سخت پروگرام ہے اس میں رہتے ہوئے معشیت کو کیسے بحال کیا جائے؟ ماہر معاشیات، نجکاری اور حکومت کی ٹیکس اصلاحات کمیٹی کے سابق رکن اشفاق تولہ کا کہنا ہے کہ ’سابق وزیر اعظم شوکت عزیز معشیت بٹھاکر چلے گئے تھے اور پیپلز پارٹی کی حکومت کو آئی ایم ایف کا ایک نقشہ ملا جس پر عمل پیرا کیا گیا۔ شوکت ترین جانتے ہیں اس پر عمل کرنے سے کیا تباہی ہوئی اگر وہ دوباہ اسی تصویر کو پینٹ کرتے ہیں تو تباہی مقدر بن سکتی ہے۔‘ ’آئی ایم ایف کو ہم نے دس بار پروگرام میں چھوڑا ہے اگر وزیر اعظم اور مشیر خزانہ کے درمیان یہ روڑے اٹکاتے ہیں تو یہ بھی ہوسکتا ہے کہ وہ آئی ایم ایف کو چھوڑ دیں، میری معلومات کے مطابق شوکت ترین کو یہ ٹاسک بھی دیا گیا کہ آئی ایم ایف کو بتائیں کہ ہم بجلی کی قیمتیں مزید نہیں بڑھا سکتے۔‘ تجزیہ نگار محمد سہیل کا کہنا ہے کہ ’حکومت کی اپنی جو اندر کی سیاست ہے یا جو بیورو کریسی کی سیاست ہے وہ سب سے زیادہ خطرناک ہے، اس حکومت میں جتنے وزرا اور مشیر تبدیل ہوئے اس میں ان کا خیال نہیں ہے کہ کوئی عوام کے دباؤ کا نتیجہ تھے کیونکہ عوام کا تو دباؤ ہر وقت ہوتا ہے اس کو مہنگائی کم چاہیے، اس طرح آئی ایم ایف کا بھی ایک دبدبا ہوتا ہے مگر اس کو بھی سنبھالا جاسکتا ہے۔ ’شوکت ترین کے لیے سب ایک چیلنج یہ ہے کہ اگر پی ٹی آئی حکومت یا حکومت کے اندر کی سیاست ہے وہ اس سے آزاد رہیں تو وہ ضرور ڈیلیور کرسکیں گے ورنہ ان کے لیے بھی مشکلات رہیں گی۔ بظاہر یہ ہی لگ رہا ہے کہ حکومت چاہتی ہے کہ مہنگائی کو کم کیا جائے اور روزگار کا مواقع فراہم کیے جائیں کیونکہ دو سال رہے گئے ہیں انہیں اگلے الیکشن میں جانا ہے۔ ‘


کووڈ کے بعد چین کی معیشت میں 18.3 فیصد کا ریکارڈ اضافہ

گذشتہ سال کی اسی سہ ماہی کے مقابلے میں 2021 کی پہلی سہ ماہی میں چین کی معیشت میں ریکارڈ 18.3 فیصد اضافہ ہوا ہے۔ 1992 کے بعد سے جب سے چین نے سہ ماہی کے ریکارڈ رکھنا شروع کیے ہیں، مجموعی ملکی پیداوار (جی ڈی پی) میں یہ سب سے بڑا اضافہ ہے۔ تاہم، جمعہ کے اعداد و شمار توقعات سے ابھی بھی کم ہیں، خبر رساں ادارے روئٹرز نے معاشی ماہرین سے بات کر کے ایک سروے کیا تھا جس میں ترقی کی شرح میں اضافے کی پیشنگوئی 19 فیصد کی گئی تھی۔ 2020 کی پہلی سہ ماہی میں چین کی معیشت کووڈ۔19 کی عالمی وبا کے عروج پر ملک گیر لاک ڈاؤن کی وجہ سے 6.8 فیصد گھٹ گئی تھی۔ چین کے نیشنل بیورو آف سٹیٹسٹکس (قومی شماریاتی ادارہ برائے اعداد و شمار)، جس نے پہلی سہ ماہی کے اعداد و شمار جاری کیے ہیں، کہا ہے کہ ’قومی معیشت نے ایک اچھا آغاز کیا ہے۔‘  چین کے محکمہ شماریات کے جاری کردہ دیگر اہم اعداد و شمار بھی مستقل پیچھے کی طرف جانے کی نشاندہی کر رہے ہیں، لیکن اس کے ساتھ ساتھ وہ غیر معمولی طور پر مضبوط بھی ہیں کیونکہ ان کا موازنہ پچھلے سال کے انتہائی کمزور اعداد سے کیا جاتا ہے۔ یورپی اتحاد اور امریکہ کے رہنما بھی چین سے کہہ رہے ہیں کہ وہ غریب ممالک میں کوئلے سے چلنے والے بجلی پیدا کرنے کے پلانٹس کو فنڈ کرنا بند کر دے جو اس نے نام نہاد بیلٹ اینڈ روڈ انیشی ایٹیو کے طور پر شروع کیے ہیں۔ چین کے اکانومسٹ انٹیلیجنس یونٹ کے پرنسپل اکانومسٹ یو سو کے مطابق اگرچہ تازہ ترین اعداد و شمار سے پتہ چلتا ہے کہ ملک کی معاشی بحالی وسیع البنیاد ہے، پیداوار اور برآمد کی کچھ سرگرمی پہلی سہ ماہی تک ’فرنٹ لوڈڈ‘ ہو سکتی ہے، جس کا مطلب ہے کہ آگے رفتار سست ہو سکتی ہے۔ وہ کہتی ہیں کہ ’ملکی معیشت کی حوصلہ افزائی کے اقدامات کی کمی کی وجہ سے باقی سارا سال شاید تجارتی کارکردگی اور ملکی صنعتی سرگرمیاں اس قدر مضبوط رفتار برقرار نہ رکھ پائیں۔‘ اس کے باوجود اعداد و شمار بتاتے ہیں کہ چین نے معاشی رفتار کو جاری رکھا ہے۔ آخری سہ ماہی کی ترقی کا اگر 2020 کی آخری سہ ماہی کے ساتھ موازنہ کریں تو چینی معیشت میں صرف 0.6 فیصد اضافہ ہوا۔ سال کے بدترین آغاز کے باوجود چین واحد بڑی معیشت ہے جس نے 2020 میں ترقی کی ہے، اگرچہ یہ کئی دہائیوں میں سب سے کم 2.3 فیصد ہے۔ چین نے گذشتہ سال ترقی کے اپنے ہدف کو ختم کرنے کے بعد 2021 کے لیے معاشی ترقی کا ہدف 6 فیصد مقرر کیا ہے۔


Summary: فوربز کے مطابق چین کا شہر بیجنگ امریکہ شہر نیو یارک کو پیچھے چھوڑتے ہوئے سب سے زیادہ ارب پتی افراد کا گھر بن گیا ہے۔

دنیا میں ہر 17 گھنٹے بعد ایک نیا ارب پتی، بیجنگ ارب پتی افراد کی لسٹ میں سرِفہرست

بیجنگ میں گذشتہ برس 33 ارب پتی تھے جو اس بار 100 ہوگئے دنیا کے امیر ترین افراد سے متعلق فوربز کی سالانہ فہرست کے مطابق چین کا شہر بیجنگ امریکی شہر نیو یارک کو پیچھے چھوڑتے ہوئے سب سے زیادہ ارب پتی افراد کا شہر بن گیا ہے۔ اس فہرست کے مطابق چین کے دارالحکومت بیجنگ میں رہنے والے 33 افراد گذشتہ برس ارب پتی افراد کی فہرست میں شامل ہوئے جس کے بعد یہاں رہنے والے ارب پتی افراد کی مجموعی تعداد 100 ہو گئی ہے۔ فوربز میگزین کے مطابق بیجنگ نے انتہائی کم فرق کے ساتھ نیویارک کو پیچھے چھوڑا۔ نیویارک میں رہنے والے ارب پتی افراد کی تعداد 99 ہے۔ نیویارک گذشتہ سات برس سے اس فہرست میں پہلے نمبر پر تھا۔ ارب پتی افراد کی لسٹ میں سرِفہرست آنے کی وجہ چین کی جانب سے کووڈ 19 کی صورتحال پر فوری قابو پانے، ٹیکنالوجی کمپنیوں کی ترقی اور بازار حصص میں بہتری کو قرار دیا جا رہا ہے۔  اگرچہ بیجنگ شہر میں اب ارب پتی افراد کی تعداد زیادہ ہے تاہم نیویارک کے ارب پتیوں کی مجموعی دولت اب بھی چین کے ارب پتیوں سے زیادہ ہی ہے۔ بیجنگ کے امیر ترین شخص یانگ یمینگ ہیں جو ویڈیو شیئرنگ سائٹ ’ٹک ٹاک‘ کے بانی اور ’بائٹ ڈانس‘ کے چیف ایگزیکٹیو ہیں۔ ان کی دولت گذشتہ برس دگنی ہو کر تین ارب 65 کروڑ ڈالر تک پہنچ چکی ہے۔ جبکہ نیویارک کے امیر ترین شخص سابق میئر مائیکل بلومبرگ ہیں جن کے پاس موجود دولت کی مجموعی مالیت 59 ارب ڈالر کے لگ بھگ ہے۔ ہر 17 گھنٹے میں ایک ارب پتی  فوربز کے مطابق گذشتہ ایک سال کے دوران کم از کم 493 افراد ارب پتیوں کی فہرست میں شامل ہوئے ہیں یعنی اندازًا ہر 17 گھنٹے بعد ایک شخص ارب پتی بنا۔  ارب پتی افراد کے حوالے سے انڈیا تیسرا نمبر پر ہے جہاں 140 ارب پتی ہیں۔ ایشیا پیسیفک میں مجموعی طور پر 1149 ارب پتی افراد ہیں جن کی مجموعی دولت 4.7 کھرب ڈالر ہے جبکہ امریکی ارب پتیوں کی مجموعی دولت 4.4 کھرب ڈالر ہے۔  ایمازون کے چیف ایگزیکٹیو جیف بیزوس چوتھے برس بھی دنیا کے امیر ترین شخص ہیں جن کی مجموعی دولت میں گذشتہ برس 64 ارب ڈالرز کا اضافہ ہوا اور اب ان کے پاس موجود دولت کی مالیت 177 ارب ڈالر ہے۔


Summary: پاکستان میں جہاں کورونا کی تیسری لہر کے مضر اثرات پر کاروباری طبقے میں تشویش پائی جاتی ہے تو وہیں قرض کے حصول کے لیے آئی ایم ایف کی شرائط پر عمل درآمد کی وجہ سے معاشی بحالی پر سوالات اٹھ رہے ہیں۔

ایک اور لاک ڈاؤن پاکستانی معیشت کے لیے کتنا خطرناک ثابت ہو سکتا ہے؟

نوید پیرانی گذشتہ برس کے لاک ڈاؤن کی وجہ سے معاشی طور پر متاثر ہونے کے بعد ملک میں کورونا کی تیسری لہر کی وجہ سے کسی نئے ممکنہ لاک ڈاؤن پر تشویش کا اظہار کرتے ہیں۔ ان کے مطابق اگر ملک میں کورونا کی تیسری لہر کے سدباب کے لیے لاک ڈاؤن لگا تو معیشت میں گذشتہ چند مہینوں میں آنے والی تھوڑی بہت بہتری بھی ختم ہو جائے گی۔ اب جہاں کورونا کی تیسری لہر کے مضر اثرات پر تشویش پائی جاتی ہے تو وہیں قرض کے حصول کے لیے بین الاقوامی مالیاتی ادارے (آئی ایم ایف) کی شرائط پر عمل درآمد کی وجہ سے معاشی بحالی پر سوالات اٹھ رہے ہیں۔  ورلڈ بینک نے تازہ ترین پاکستان ڈویلپمنٹ اپ ڈیٹ میں ملکی معیشت کے بارے میں پیش گوئی کرتے ہوئے کہا ہے کہ معاشی بحالی سست ہو گی جس کی وجہ ملک میں کورونا کیسز کی تازہ ترین لہر ہے۔ ورلڈ بینک نے معاشی بحالی میں سست روی کی ایک وجہ آئی ایم ایف پروگرام کو بھی قرار دیا ہے۔  ورلڈ بینک نے آئی ایم ایف کی شرائط کے تحت مالیاتی نظم و ضبط کی وجہ سے معیشت کی بحالی میں سست روی کی پیش گوئی کی ہے۔ اسی بنیاد پر عالمی بینک نے معاشی ترقی میں صرف 1.3 فیصد ترقی کا امکان ظاہر کیا ہے۔ کورونا وائرس کی تیسری لہر پر بھی ورلڈ بینک نے تبصرہ کرتے ہوئے کہا کہ نئے متاثرین سامنے آنے اور ویکسین کی فراہمی پر اٹھنے والے سوالات کی وجہ سے بھی معاشی بحالی سست رہے گی۔ پاکستان میں کورونا کی تیسری لہر کی وجہ سے بڑھتے ہوئے متاثرین اور اس کے تدارک کے لیے ویکسین کی فراہمی کے موضوعات پر تبصرہ کرتے ہوئے ورلڈ بینک نے اس کی وجہ سے معیشت کے لیے خطرات کے خدشات کا اظہار کیا ہے۔ اُنھوں نے کہا کہ کورونا کی تیسری لہر اس وقت ابھری ہے جب رمضان اور عید کے تہوار کی مناسبت سے ملک میں پیداواری شعبہ مصنوعات کی بڑی مقدار میں تیاری کرتا ہے تاہم کاروبار کے محدود اوقات کار اس پیداواری عمل کو متاثر کر رہے ہیں۔ انسٹیٹیوٹ آف بزنس ایڈمنسٹریشن (آئی بی اے) میں معیشت کے استاد صائم علی نے کہا کی دنیا بھر کی طرح پاکستان بھی کورونا وائرس کی وجہ سے متاثر ہوا ہے اور ابھی معاشی سرگرمی کورونا وائرس کی وبا کے پھوٹنے سے پہلے کی سطح تک نہیں پہنچی تھی کہ ملک میں اس وائرس کی تیسری لہر نے معیشت اور کاروبار کو متاثر کرنا شروع کر دیا ہے۔  ورلڈ بینک نے پاکستان کے لیے آئی ایم ایف کے پروگرام کو معیشت کی بحالی میں سست روی کی وجہ قرار دیا ہے۔ اس بارے میں صائم علی نے بتایا کہ معیشت میں گروتھ کا مطلب ہے کہ کتنی مصنوعات کی پیداوار اور کتنی خدمات فراہم کی جا رہی ہیں اور ان پر کیا خرچ ہو رہا ہے۔


Summary: حکومتی فیصلوں کا راتوں رات تین سو ساٹھ ڈگری پر بدل جانا یہ ثابت کرتا ہے کہ اسٹیبلشمنٹ کے ہاتھ سے اب بہت کچھ پھسل چکا ہے۔ ایوب خان، ضیا الحق اور پرویز مشرف کے ادوار جیسے عالمی حالات نہیں رہ گئے۔ پڑھیے آمنہ مفتی کا کالم۔

آمنہ مفتی کا کالم: حسن اپنے ویران گھر پر نظر کر!

کچھ برس پہلے انڈیا جانے کا اتفاق ہوا اور وہاں کے چند صنعت کاروں سے بھی ملاقات ہوئی۔ ان کی گفتگو سے جو تاثر ملا وہ یہ ہی تھا کہ وہ سب کے سب جی جان سے چاہتے ہیں کہ پاکستان اور انڈیا کے درمیان اچھے تعلقات ہوں اور ان تعلقات کے نتیجے میں پاکستان اور انڈیا کے درمیان تجارت جاری ہو۔  تب مجھ پر یہ انکشاف ہوا کہ پاکستان چین کی منڈی ہے اور گزرتے وقت کے ساتھ ساتھ یہ تعلق مضبوط سے مضبوط تر ہوتا جائے گا۔ جواب میں پاکستان چین کو کیا بیچے گا؟ اس کا جواب میرے پاس نہیں۔ ایسے جواب نہایت مشکل اعدادو شمار کی صورت میں سامنے آتے ہیں جنھیں سمجھنا میرے بس سے باہر ہے۔  اس واقعے کو سالہا سال ہو گئے۔ ابھی حال ہی میں جب اچانک انڈیا کے ساتھ تجارت شروع کرنے کا اعلان کیا گیا اور پھر فوراً ہی فیصلہ بدل دیا گیا تو مجھے یہ بات یاد آئی اور پھر اچانک یہ بات کھلی کہ کون ہے جو اچانک انڈیا کے ساتھ تجارت کو بے قرار ہو جاتا ہے اور کون ہے جو فوراً یوٹرن لے لیتا ہے۔ اب ایک طرف انڈیا ہے اور دوسری طرف چین۔ امریکہ افغانستان سے جا رہا ہے اور طالبان کی طرف اس کا جو رویہ ہے اس سے صاف نظر آتا ہے کہ امریکی فوج کے انخلا کے بعد کیا ہو گا۔ ایران سے سینگ اڑانے کا فی الحال امریکہ کا موڈ نظر نہیں آتا تو لے دے کے بچتا ہے چین۔  امریکہ کا مدمقابل، ایک نئی اقتصادی قوت جس سے امریکہ جو کہ فی الحال واحد سپر پاور ہے شدید خائف ہے۔ اس ساری دو جمع دو چار کا نتیجہ جو نظر آرہا ہے وہ یہی ہے کہ پاکستان کے امریکی و بین الاقوامی امدادوں پر پلنے کے دن ختم ہو گئے۔  اب رہ گیا پاکستان تو سعودی عرب اور امریکہ کی لازوال جوڑی سے جو کچھ کشید کر سکتا تھا اب تک کشید کرتا آیا ہے، وہ مال کہاں گیا؟ گھی کہاں گیا، کھچڑی کہاں گئی؟ پیاروں کے پیٹ میں کے مصداق ،مال غائب ہو گیا۔  پیاروں کے حلق میں ہاتھ کون ڈال سکا ہے؟  کاٹھ کی جو ہنڈیا یہاں پچھلے چوہتر برس سے چڑھی ہوئی تھی اب اس کا وقت پورا ہو گیا ہے۔ آنکھیں کھولنے اور سوچ سمجھ کے چلنے کی ضرورت ہے ورنہ اسی دنیا کے نقشے پر ایسے ملک بھی موجود ہیں جن کا نام صرف ان کی بدحالی کی وجہ سے یاد رہتا ہے۔ حکومتی فیصلوں کا راتوں رات تین سو ساٹھ ڈگری پر بدل جانا یہ ثابت کرتا ہے کہ اسٹیبلشمنٹ کے ہاتھ سے اب بہت کچھ پھسل چکا ہے۔ ایوب خان، ضیا الحق اور پرویز مشرف کے ادوار جیسے عالمی حالات نہیں رہ گئے۔


Summary: پاکستان کہ وفاقی کابینہ نے اقتصادی رابطہ کمیٹی کی جانب سے انڈیا سے کپاس اور چینی درآمد کرنے کی سفارش پر فیصلہ موخر کرتے ہوئے ہمسایہ ملک سے تجارتی تعلقات فی الحال بحال نہ کرنے کا فیصلہ کیا ہے۔

چینی،کپاس کی درآمد: پاکستان کے انڈیا سے تجارتی تعلقات کی بحالی کا فیصلہ موخر

پاکستان کی وفاقی کابینہ نے انڈیا سے کپاس اور چینی درآمد کرنے کے سفارش پر فیصلہ موخر کرتے ہوئے ہمسایہ ملک سے تجارتی تعلقات فی الحال بحال نہ کرنے کا فیصلہ کیا ہے۔ خیال رہے کہ بدھ کو وزیرِ خزانہ حماد اظہر کی سربراہی میں ہونے والے اقتصادی رابطہ کمیٹی کے اجلاس میں انڈیا سے پانچ لاکھ ٹن چینی کے علاوہ کپاس اور دھاگہ درآمد کرنے کی سفارش کی گئی تھی۔ جمعرات کو وفاقی کابینہ کے اجلاس کے بعد ایک ویڈیو پیغام میں پاکستان کے وزیرِ خارجہ شاہ محمود قریشی کا کہنا تھا کہ کابینہ نے قومی اقتصادی رابطہ کمیٹی کی جانب سے انڈیا سے چینی اور کپاس درآمد کرنے کی تجویز کو موخر کر دیا۔ خیال رہے کہ وزیر اعظم نے وزارت تجارت کی سمری خود دیکھ کر اسے اقتصادی رابطہ کمیٹی کے سامنے پیش کرنے کی منظوری دی تھی مگر کابینہ میں اس معاملے پر اتفاق رائے نہیں ہو سکا۔  بدھ کو قومی اقتصادی رابطہ کمیٹی کے اجلاس کے بعد پریس کانفرنس کرتے ہوئے وفاقی وزیر خزانہ حماد اظہر نے کہا تھا کہ ملک میں چینی کی بڑھتی ہوئی قیمتوں کی وجہ سے دنیا بھر سے چینی درآمد کرنے کی بات کی گئی لیکن اس دوران معلومات ملیں کہ انڈیا میں چینی کی قیمت پاکستان کے مقابلے میں بہت کم ہے اس لیے انڈیا سے پانچ لاکھ ٹن چینی درآمد کرنے کی اجازت دی گئی ہے۔ انھوں نے کہا  تھا کہ ملک میں چینی کی سالانہ پیداوار 55 سے 60 لاکھ ٹن ہے جو کہ ملکی ضرورت کو فی الحال پورا نہیں کر رہی۔ حماد اظہر کا کہنا تھا کہ ملک کی ٹیکسٹائل کی مصنوعات کی بیرون ملک مانگ کی وجہ سے پاکستان میں کپاس کی مانگ میں بھی اضافہ ہوا ہے۔ انھوں نے یہ بھی کہا تھا کہ اس بار ملک میں کپاس کی پیداوار تسلی بخش نہیں ہوئی۔ وفاقی وزیر خزانہ کا کہنا تھا کہ بڑی صنعتیں مصر اور دنیا کے دوسرے ملکوں سے کپاس درآمد کر سکتی ہیں لیکن چھوٹی صنعتیں اس کی متحمل نہیں ہو سکتیں اسی وجہ سے انڈیا سے کپاس اور دھاگہ درآمد کرنے کی سفارش کی گئی ہے۔ دوسری جانب ملک کی ٹیکسٹائل انڈسٹری کا سب سے اہم اور بنیادی خام مال کپاس ہے اور اس شعبے کو ایک کروڑ 30 لاکھ سے زیادہ گانٹھوں کی ضرورت رہتی ہے تاکہ وہ اس سے اشیا بنا کر انھیں برآمد کر سکے۔ اس شعبے کو ہر سال کپاس درآمد کرنی پڑتی ہے تاہم اس سال فصل میں ریکارڈ کمی کی وجہ سے یہ مشکلات کا شکار ہے۔ یاد رہے کہ پاکستان اور انڈیا کے درمیان تجارت کا سلسلہ پانچ اگست 2019 کو انڈیا کی جانب سے کشمیر کی آئینی حیثیت کی تبدیل کرنے کے بعد سے معطل ہے۔ کشمیر کے مسئلے پر اس کشیدگی سے قبل پاکستان اور انڈیا کے درمیان تجارتی عمل جاری تھا۔ دونوں ممالک دو زمینی راستوں یعنی لاہور میں واہگہ اور پاکستان کے زیر انتظام کشمیر کے ذریعے اشیا کی تجارت کرتے رہے ہیں۔


Summary: بہرحال نہر سوئز کو عالمی معیشت کے لیے انتہائی اہم آبی گزرگاہوں کی اس فہرست میں خاصی اہمیت حاصل ہے۔ بی بی سی منڈو کی جانب سے ایسی بحری گزرگاہوں کی فہرست تیار کی ہے جو تجارت کے لیے انتہائی اہم ہیں۔

نہر سوئز کے علاوہ تجارت کے لیے دنیا کے اہم بحری راستے کون سے ہیں؟

جہاں یہ بات درست ہے کہ اس بحری گزرگاہ کا عالمی تجارت میں ایک انتہائی اہم کردار ہے لیکن یہ ایسی اکیلی گزرگاہ نہیں ہے۔ چین بھی ایسی ہی ایک گزرگاہ میں دیگر طاقتوں کے سیاسی اثرورسوخ کے باعث پاکستان کا رخ کر چکا ہے۔  یہ عالمی تجارت کا تقریباً 12 فیصد بنتا ہے اور یہ عالمی معیشت کو بہتر انداز میں چلانے کے لیے انتہائی اہم ہے۔  جن اشیا کی تجارت اس نہر کے ذریعے کی جاتی ہے ان میں نمایاں تیل ہے۔ سوئز کینال اتھارٹی کے اندازے کے مطابق یہاں سے خام تیل کے تقریباً 20 لاکھ بیرل یومیہ گزرتے ہیں۔   ہسپانوی بحری انجینیئر اور میریٹائم ٹریفک کے ماہر ہورہے پلا پیرالونسو نے بی بی سی منڈو کوبتایا کہ 'یہ گزرگاہ یورپ تک اشیا کی فراہمی کے لیے انتہائی اہم ہے۔' اس کی اہمیت کا اندازہ اس بات سے کیا جا سکتا ہے کہ اگر نہر سوئز کی گزرگاہ نہ ہوتی تو ایشیا پیسیفک، بحیرہ ہند، بحیرہ عرب اور یورپ کے درمیان ہونے والے مال بردار بحری جہازوں کو براعظم سے گزرنا پڑتا جس سے نہ صرف قیمتوں میں اضافہ ہوتا بلکہ آمدورفت کا وقت بھی کئی گنا بڑھ جاتا ہے۔  اس حوالے سے ایک متبادل راستہ 'کیپ آف گڈ ہوپ' سے ہو کر گزرتا ہے جو بحری حادثوں کے باعث مقبول ہے اور یہاں سے نہر سوئز کے مقابلے میں نو دن زیادہ لگ جاتے ہیں۔  یہ نہر مصر کی آمدنی کا ایک انتہائی اہم ذریعہ ہے۔ موڈیز انویسٹر سروس کی جانب سے کیے گئے تجزیے کے مطابق عالمی وبا سے قبل جتنی بھی آمد و رفت یہاں سے ہوتی تھی وہ مجموعی ملکی پیداوار کا دو فیصد بنتا ہے۔ اس نہر کی اہمیت بہت زیادہ ہے ۔ یہاں سے تقریباً 144 سمندری راستہ نکلتے ہیں جو 160 ممالک کو ایک دوسرے سے ملاتے ہیں اور ایک ہزار سات سو بندرگاہوں کے درمیان سامان کی تجارت ہوتی ہے۔  ہورہے پلا پیرالونسو کے مطابق یہ پانامہ کے لیے آمدنی کا ایک بہت بڑا ذریعہ ہے۔ یہ امریکہ سے آنے والے بحری جہازوں کے لیے ایک انتہائی اہم گزرگاہ ہے جو انھیں مشرق سے مغرب آنے والی ٹریفک سے بچ کر آمد ورفت کی ایک مختلف گزرگاہ فراہم کرتا ہے۔ یہ لاطینی امریکہ کے لیے بہت اہم۔  نہر کا انچارج ادارہ آپریشن کو رواں رکھنے کے لیے مختلف اقدامات پر کام کر رہا ہے جس میں یہاں سے گزرنے والے جہازوں کی تعداد کو کم کرنا بھی شامل ہے۔ اگرچہ اس نہر میں نقل و حمل کے بارے میں کوئی سرکاری اعداد و شمار موجود نہیں ہیں لیکن امریکہ کے انرجی انفارمیشن ایڈمنسٹریشن (ای آئی اے) کے مطابق عالمی تیل کی تجارت کا پانچواں حصہ یہاں سے گزرتا ہے۔ یہ دراصل 'نیوسلک روڈ' کا ایک حصہ ہے جو دونوں ممالک آنے والے سالوں میں مکمل کرنا چاہتے ہیں۔ اس کا مقصد چین کے مغربی خطے کو پاکستان کے ذریعے بحیرہ عرب اور بحیرہ ہند سے جوڑنا ہے۔


Summary: سنہ 1971 کے فوراً بعد بنگلہ دیش متعدد مشکلات کا شکار تھا اور اسے ’باسکٹ کیس‘ (بحران سے دوچار ملک) کہا جاتا تھا، لیکن آزادی کے ٹھیک 50 سال بعد اب بنگلہ دیش کو ایک معاشی کامیابی کے طور پر دیکھا جاتا ہے۔ تو اس سارے میں ایسا کیا بدلا اور یہ تبدیلی کیسے ممکن ہوئی؟

خوراک کی قلت کا شکار بنگلہ دیش خود کفیل کیسے بنا؟

جب سنہ 1971 میں بنگلہ دیش وجود میں آیا تو دنیا بھر میں اسے ایک ایسے ملک کے طور پر جانا جاتا تھا جو قدرتی آفات میں گھرا ہوا ہے اور اس کی معیشت انتہائی نازک ہے۔ زیادہ آبادی، کم شرحِ خواندگی، شدید غربت، تھوڑے سے قدرتی وسائل اور نہ ہونے کے برابر صنعتیں ہونے کی وجہ سے بہت سے لوگوں کے ذہن میں سوال یہ تھا کہ کیا بنگلہ دیش ایک آزاد ریاست کے طور پر قائم رہ بھی پائے گا یا نہیں۔ مگر آج آزادی کے ٹھیک 50 سال بعد اس ملک کو ایک معاشی کامیابی کے طور پر دیکھا جاتا ہے۔ تو اس سارے میں ایسا کیا بدلا اور یہ تبدیلی کیسے ممکن ہوئی؟ آج بنگلہ دیش خوراک کے معاملے میں خود کفیل ہے۔ یہ اس سے بہت مختلف ہے جب آزادی کے وقت بنگلہ دیش میں خوراک کی قلت ہونا عام بات تھی اور یہاں تک کے سنہ 1974 کے قحط میں دس لاکھ افراد مارے گئے تھے۔  ایک ایسا ملک جسے ایک وقت پر 'باسکٹ کیس'  کہا جا رہا تھا اس وقت کے اعداد و شمار کے مطابق سنہ 2035 تک دنیا کی 25ویں بڑی معیشت بن جائے گا۔ یہ ملک ترقی پزیر ملک سے ترقی کی راہ پر گامزن ملک بن چکا ہے۔ سنہ 1975 میں اقوامِ متحدہ نے بنگلہ دیش کو کم ترقی یافتہ ترین ممالک کی فہرست میں شامل کیا تھا۔ ترقی کی راہ پر گامزن ملک قرار پانے کے لیے تین شرائط ہوتی ہیں۔ سنہ 2018 میں بنگلہ دیش نے پہلی مرتبہ یہ تینوں شرائط پوری کیں اور سنہ 2021 میں بنگلہ دیش نے ایک مرتبہ پھر یہ شرائط پوری کی ہیں۔  اقوام متحدہ کے ادارہ برائے معاشی و سماجی امور کے مطابق اگر کوئی ملک ہر تین سال بعد ہونے والے اس جائزے میں دو برابر متواتر یہ شرائط پوری کر پاتا ہے تو اس کم ترین ترقی یافتہ ممالک سے نکال کر ان ممالک کی فہرست میں شامل کر لیا جاتا ہے جو کہ ترقی کر رہے ہیں۔ بنگلہ دیش کے بارے میں درجہ بندی میں اس تبدیلی کی تجویز بھیجی جا چکی ہے تاہم ابھی سرکاری اعلان ہونا باقی ہے۔  بنیادی طور پر بنگلہ دیش میں معاشی ترقی لاکھوں لوگوں کے مارجنل سطح پر روزگار لگا ہونا اور پیداوار اور برآمدات میں بہتری کی وجہ سے ہوئی ہے۔ ابتدا میں زرعی شعبے نے اس میں اہم کردار ادا کیا مگر 1980 کی دہائی کے بعد سے انڈسٹری نے اہم جگہ لے لی ہے۔ بنگلہ دیش کی انسانی ترقی میں بہتری اور مستحکم معاشی ترقی اس طرح ہوئی ہے کہ ایک ایسا ملک جس کے بارے میں کہا جا رہا تھا کہ بیرونی قرضے کے بغیر چل نہیں سکے گا، آج پدما دریا پر تین ارب ڈالر کا ایک پل اپنے وسائل سے بنا رہا ہے۔


Summary: مالیاتی امور کے ماہرین کے مطابق ان اکاؤنٹس کے ذریعے آنے والے سرمایے کی وجہ سے ملکی زرمبادلہ کے ذخائر کو سہارا ملا ہے، جو ڈالر اور روپے کے درمیان توازن برقرار رکھنے میں بھی مدد فراہم کرے گا۔

روشن ڈیجیٹل اکاؤنٹس سے آنے والا سرمایہ پاکستان کی معیشت کے لیے کتنا مفید ہے؟

اس سکیم کے اجرا سے لے کر اب تک ایک لاکھ اکاونٹس کھلنے کو مالیاتی امور کے ماہر ایک اچھی پیشرفت قرار دے رہے ہیں تاہم ان کے نزدیک بیرون ملک پاکستانیوں کے مقابلے میں یہ تعداد ابھی بہت کم ہے اور جیسے جیسے آگاہی بڑھتی جائے گی ان اکاونٹس کے کھلنے کی تعداد میں اضافہ ہو گا۔ ان بیرون ملک پاکستانیوں کی جانب سے روشن ڈیجیٹل اکاونٹس کے ذریعے بھیجی جانے والی 67 کروڑ ڈالر سے زائد کی رقم ایک ایسے وقت میں بھیجی گئی ہے جب ان کی جانب سے بھیجی جانے والی ترسیلات زر بھی ملکی تاریخ کی بلند ترین سطح پر پہنچی ہوئی ہے جو ہر مہینے دو ارب ڈالر سے زائد رہنے کی وجہ سے اس مالی سال کے پہلے آٹھ ماہ میں 18 ارب ڈالر سے تجاوز کر چکی ہیں اور اس مالی سال کے اختتام تک تاریخ کی بلند ترین سطح 28 ارب ڈالر تک پہنچ سکتی ہے۔ سٹیٹ بینک کے ترجمان عابد قمر نے بتایا کہ ’اس سکیم کے تحت کھولنے والے بینک اکاونٹس کے دو مقاصد ہوتے ہیں: ایک تو ان اکاونٹس میں آنے والی رقم کو آپ خرچ کر سکتے ہیں جیسے کہ آپ نے بل وغیرہ ادا کرنے ہوں اور اس کا دوسرا مقصد سرمایہ کاری کا ہو سکتا ہے کہ ان اکاونٹس میں آنے والی رقم کو کاروبار میں لگا دیا جائے جن میں ’نیا پاکستان سرٹیفکیٹس‘ کے ذریعے حکومتی سیکورٹیز میں سرمایہ کاری کے ساتھ سٹاک مارکیٹ اور رئیل اسٹیٹ میں پیسہ لگانا بھی شامل ہے۔‘  انھوں نے کہا ’اسی طرح ان اکاونٹس کے ذریعے بیرون ملک پاکستانیوں کو اسلامی قوانین سے مطابقت رکھنے والی سرمایہ کاری کی پراڈکٹس میں پیسہ لگانے کا موقع بھی مل رہا ہے جس کی وجہ سے یہاں سرمایہ زیادہ آ رہا ہے۔‘ ان کا کہنا ہے کہ اس سکیم کے تحت بیرون ملک پاکستانیوں کو موقع ملا ہے کہ وہ ملکی معیشت میں حصہ ڈالیں اور اس کی بہتری کے ساتھ اپنا منافع بھی سمیٹیں۔  اقرا ندیم کہتی ہیں کہ اس سرمایے کے آنے کی وجہ سے ملکی زرمبادلہ کے ذخائر کو سہارا ملا ہے جو ڈالر اور روپے کے درمیان توازن برقرار رکھنے میں مدد فراہم کریں گے۔ انھوں نے کہا کہ ان اکاونٹس کے ذریعے آنے والی رقم کا سب سے بڑا فائدہ ہے یہ ہے کہ یہ ڈالر ملک میں قرضے کی صورت میں نہیں آ رہے کہ جنھیں ہمیں واپس کرنا پڑے۔ یہ ڈالر ملک کا اثاثہ ہیں جو بغیر شرائط کے پاکستان میں آ رہے ہیں۔‘ یاد رہے کہ پاکستان کو غیر ملکی ادائیگیوں میں عدم توازن کا مسئلہ درپیش ہے اور اسے غیر ملکی قرضوں کی واپسی کے ساتھ درآمدات کے لیے ڈالرز کی ضرورت رہتی ہے جو ملک کی برآمدات اور بیرون سرمایہ کاری کم ہونے کی وجہ سے وقتاً فوقتاً ایک بڑا مسئلہ بن جاتی ہے۔


Summary: مصر کی نہر سوئز کی اتھارٹی کا کہنا ہے کہ وہ پوری کوشش کر رہے ہیں کہ جہاز کو دوبارہ گہرے پانی میں لے جایا جائے اور اس کے لیے جہازوں کو کھینچنے والی کشتیاں، ڈریجرز اور بھاری مشینری کا استعمال کیا جا رہا ہے۔

سوئز نہر بند ہونے سے آپ کی جیب کیسے متاثر ہو سکتی ہے؟

’ایور گرین‘ نامی مال بردار بحری جہاز تائیوان سے تعلق رکھنے والی ’ایور گرین‘ نامی کمپنی کی ملکیت ہے اور اس کی لمبائی فٹبال کے چار میدانوں کے برابر ہے اور اس کا شمار دنیا کے سب سے بڑے کنٹینر بردار جہازوں میں ہوتا ہے۔ دو لاکھ ٹن وزنی اس مال بردار جہاز پر 20 ہزار کنٹینر لادے جا سکتے ہیں۔ بین الاقوامی جہاز رانی کے چیمبر کے سیکریٹری جنرل گائے پلیٹن نے بی بی سی کے 'ٹوڈے پروگرام' میں بتایا کہ ایسی اطلاعات موصول ہو رہی ہیں کہ بین الاقوامی جہاز راں کمپنیوں نے اپنے مال بردار جہازوں کو افریقہ کی طرف موڑنا شروع کر دیا ہے اور وہ جنوبی افریقہ کے ساحل کیپ آف گڈ ہوپ کا چکر کاٹ کر یورپ پہنچیں گے جس سے ان کے سفر میں ساڑھے تین ہزار کلومیٹر کا اضافہ ہو جائے گا۔ انھوں نے کہا کہ ایسا لگتا ہے کہ جہاز ٹھوس زمین پر پھنس گیا ہے جس کی وجہ سے اس کو نکالنے میں زیادہ وقت لگ رہا ہے اور یہ ایک پیچیدہ اور بہت محنت طلب کام ہے۔ پلیٹن نے کہا کہ اس حادثے کا مال کی ترسیل کے نظام پر شدید اثر پڑے گا اور اس کی قیمت صارفین کو برداشت کرنی پڑے گی۔ جہاز رانی کے بارے میں ایک مشاورتی کمپنی چلانے والے جون مونرو کا کہنا ہے ’ہم کیا سوچ رہے ہیں؟ کیا جہاز بہت بڑے ہو گئے ہیں؟ جو کنٹینر ان جہازوں پر لادے جاتے ہیں ان کی ترسیل میں زیادہ وقت لگ جاتا ہے اور بندرگاہوں پر لنگر انداز ہونے کے لیے جہازوں کی قطاریں لگی رہتی ہیں۔‘ اس کے علاوہ روز مرہ کے استعمال کی اشیا سے لدے ہزاروں کنٹینروں کی ترسیل میں تاخیر کے علاوہ پھنسے ہوئے بحری جہاز کی وجہ سے بہت سے تجارت اور برآمدات کے لیے درکار خالی کنٹینروں کی دستیابی میں بھی خلل پڑ رہا ہے۔ اگر اس تاخیر کی مدت زیادہ نہ ہوئی تو زیادہ تر کمپنیاں ضائع ہونے والے وقت کا ازالہ کر لیں گی لیکن بحری جہاز کو نکالنے کے کام سے متعلق حکام کا کہنا ہے کہ اس رش کو ختم کرنے میں کئی دن اور کئی ہفتے لگ سکتے ہیں جس سے عالمی سپلائی کو دھچکا لگے گا جو پہلے ہی کووڈ 19 سے دباؤ کو شکار ہے۔ کچھ کمپنیاں اس بات پر غور کر رہی ہیں کہ قیمتی اشیا کو فضائی راستے یا ٹرینوں کے ذریعے پہنچایا جائے۔ دو بڑی جہاز ران کمپنیوں مرسک اور ہیپیگ لائڈ کا کہنا ہے کہ وہ نہر سوئز کا متبادل راستہ تلاش کرنے کی کوشش کر رہے ہیں۔ مصر کی نہر سوئز کی اتھارٹی کا کہنا ہے کہ وہ پوری کوشش کر رہے ہیں کہ جہاز کو دوبارہ گہرے پانی میں لے جایا جائے اور اس کے لیے جہازوں کو کھینچنے والی کشتیاں، ڈریجرز اور بھاری مشینری استمعال کی جا رہی ہے۔


Summary: نوے کی دہائی میں ہونے والی ترامیم کے تحت سٹیٹ بینک کو خود مختاری حاصل ہے تاہم آئی ایم ایف شرائط کے تحت تازہ ترین ترامیم اسے بہت زیادہ خود مختار بنا دیں گی اور ماہرین معیشت کے مطابق اب پاکستان کا مرکزی بینک کسی حکومتی ادارے کو اپنی پالییسوں کے لیے جوابدہ نہیں ہو گا۔

سٹیٹ بینک کی زیادہ خود مختاری پاکستان کی معاشی ترقی پر کیسے اثرانداز ہو گی؟

بین الاقوامی مالیاتی فنڈ (آئی ایم ایف) کی پاکستان کو قرض دینے کی شرائط کے تحت حکومت سٹیٹ بینک آف پاکستان کو زیادہ خود مختاری دینے جا رہی ہے۔ اس سلسلے میں حکومت کی جانب سے سٹیٹ بینک آف پاکستان ایکٹ 1956 میں ترامیم تجویز کی گئی ہیں جن کے تحت سٹیٹ بینک زیادہ خود مختار ادارہ بن جائے گا۔  اگرچہ نوے کی دہائی میں ہونے والی ترامیم کے تحت سٹیٹ بینک کو خود مختاری حاصل ہے تاہم تازہ ترین ترامیم اسے بہت زیادہ خود مختار بنا دیں گی اور ماہرین معیشت کے مطابق اب مرکزی بینک کسی حکومتی ادارے کو اپنی پالییسوں کے لیے جوابدہ نہیں ہو گا۔ سٹیٹ بینک کی زیادہ خود مختاری کی ترامیم کے تحت اب اس کا پہلا کردار ملک میں داخلی طور پر قیمتوں میں استحکام لانا ہے یعنی مہنگائی کو کنٹرول کرنا ہے۔ دوسرا کردار مالیاتی استحکام ہو گا یعنی ایکسچینچ ریٹ کا استحکام جبکہ تیسرے نمبر پر حکومت کی معاشی ترقی کی کوششوں میں مدد دینا ہے۔  سٹیٹ بینک کے قانون میں تحت ملک کی زری (مانیٹری) اور مالیاتی (فسکل) پالیسیوں کو مربوط رکھنے کے لیے ایک کوآررڈینیشن بورڈ ہوتا ہے تاہم ترامیم کے تحت اب گورنر سٹیٹ بینک اور وزیر خزانہ باہمی رابطے سے یہ کام کریں گے۔ وفاقی سیکرٹری خزانہ مجوزہ ترامیم کے مطابق سٹیٹ بینک کے بورڈ کا رکن نہیں ہو گا۔ گورنر سٹیٹ بینک کی مدت ملازمت تین سال کی بجائے پانچ سال ہو گی اور مجوزہ قانون میں تین برس کی توسییع کی بجائے پانچ سال توسیع کی تجویز دی گئی ہے۔ موجودہ قانون میں صدر کو اختیار حاصل ہے کہ وہ ذمہ داریاں نہ نبھانے پر گورنر کو اس کے عہدے سے ہٹا سکتا ہے تاہم مجوزہ ترمیم کے تحت صدر بہت ہی سنگین غلطی پر، جس کا فیصلہ عدالت کر ے گی، گورنر کو ہٹا سکتا ہے۔ موجودہ قانون کے تحت دیہی علاقوں، صنعتی شعبوں، ہاوسنگ اور دوسرے شعبوں کے لیے سٹیٹ بینک کا قرض دینا لازمی ہے تاہم ترامیم کے تحت اب حکومت کی جانب سے ایسے شعبوں کے لیے قرض کی فراہم کا سلسلہ ختم ہو جائے گا۔ انھوں نے کہا کہ آئی ایم ایف کی شرائط کے تحت سٹیٹ بینک کے قانون میں ترامیم کر کے اسے خود مختار بنا کر معیشت کو نقصان پہنچایا جا رہا ہے۔  حکومت پنجاب کے منصوبہ بندی، ترقی اور اقتصادی امور کے مشیر ڈاکٹر سلمان شاہ نے سٹیٹ بینک کے قانون میں ترامیم کر کے اسے خود مختاری دینے پر تبصرہ کرتے ہوئے کہا کہ آئی ایم ایف شرائط کی وجہ سے یہ ترامیم متنازعہ بنائی جا رہی ہیں ورنہ ان ترامیم میں ایسی کوئی قباحت نہیں جس پر شور مچایا جائے۔ انھوں نے کہا کہ آئی ایم ایف کی شرائط کی وجہ سے خود مختاری کو متنازعہ بنایا جا رہا ہے تاہم ایسا لگتا ہے کہ جیسے سٹیٹ بینک اگلے سو سال کے لیے آئی ایم ایف کے حوالے کیا جا رہا ہے۔


Summary: اگر کسی ملک میں شرح سود کم ہے، تو اس کا مطلب ہے کہ وہ بچت کرنے کا سب سے برا وقت ہے۔ اس لیے لوگوں اور کمپنیوں سے زیادہ خرچ کرانے کا سب سے اچھا طریقہ یہ ہوتا ہے کہ سود کی شرح کم کر دی جائے۔ چند ممالک ایسے ہیں جہاں بینک منفی شرح سود پر قرض دیتے ہیں۔

لوگوں سے پیسے خرچ کروانے کے لیے بعض حکومتیں کیا کر رہی ہیں

اگر کسی ملک میں شرح سود کم ہے، تو اس کا مطلب ہے کہ وہ بچت کرنے کا سب سے برا وقت ہے۔ اس لیے لوگوں اور کمپنیوں سے زیادہ خرچ کروانے کا سب سے اچھا طریقہ یہ ہوتا ہے کہ سود کی شرح کم کر دی جائے۔  2008 کی کساد بازاری کے بعد متعدد ممالک نے شرح سود میں ریکارڈ کمی کی اور 'سستے پیسے' کے دور میں داخل ہو گئے۔ چند ممالک نے تو ایک قدم آگے بڑھتے ہوئے شرح سود منفی کرنے کا فیصلہ کیا۔  اب کووڈ نائنٹین کے سبب جب دنیا بھر کی معیشتیں مشکلات سے دو چار ہیں، تو امریکہ اور یوروپ میں بیاج کی شرح صفر ہے۔  ابھی بھی کچھ ممالک ایسے ہیں جہاں صفر سے بھی کم شرح سود ہے جیسے ڈنمارک، سوئٹزرلینڈ اور جاپان۔  جاپان نے اپنی شرح سود مائنس 0.1 فیصد رکھی ہے اور وہ اگلے چند برسوں تک اس میں تبدیلی لانے کے بارے میں غور بھی نہیں کر رہا ہے۔ جاپان میں معاشی پالیسیوں کے لیے ذمہ دار ادارے کے سربراہ، بینک آف جاپان کے گورنر ہاروہیکو کوروڈا نے چند ہفتے قبل کہا تھا کہ شرح سود 'کافی کم رہے گی' تاکہ معیشت کو وباء کے منفی اثرات سے محفوظ رکھا جا سکے۔ 2013 میں سینٹرل بینک کی ذمہ داری سنبھالنے کے بعد کوروڈا نے اشیاء اور خدمات کے گرتے ہوئے داموں سے نمٹنے کے لیے بانڈ خریدنے کے بڑے پروگرام کا اعلان کیا۔ اسے 'کوروڈاز بزوکا' کہا جانے لگا۔  لیکن جب امید کے مطابق نتائج حاصل نہیں ہوئے تو سنٹرل بینک نے شرح سود کو مائنس 0.1 فیصد کرنے کا اس سے بھی بڑا فیصلہ کیا۔  اس کا مقصد تھا کمرشل بینکوں کو اپنے ریزرو کا استعمال کر کے قرض دینے پر مجبور کرنا تاکہ زیادہ سے زیادہ لوگوں کو قرض ملے اور معیشت کو دوبارہ پٹڑی پر لایا جا سکے۔  ماہرین کا خیال ہے کہ گورنر نے ایک مختلف قسم کی کوشش تو کی ہے، لیکن ان کا یہ بھی کہنا ہے کہ وباء سے قبل بھی بینک مجوزہ 2 فیصد افراط زر کے ٹارگٹ کو پورا کرنے میں ناکام رہے تھے۔  دیگر ماہرین کا خیال ہے کہ معاشی نتائج بہت معقول ہیں۔ پیٹرسن انسٹیٹیوٹ فار انٹرنیشنل اکنامکس کے ایک محقق تاکیشی تشیرو کہتے ہیں 'گذشتہ ایک دہائی میں جاپان میانہ روی سے معاشی بہتری کی جانب بڑھا ہے۔' حال کے چند برسوں میں جاپانی نظام زر کی پالیسی کے تجربے پر معاشی امور کے ماہر پال شیئرڈ بتاتے ہیں کہ جاپان میں کم شرح سود کی مدت کے دوران حکومت نے ملک کے مالی استحکام کو بڑھاوا دیا ہے اور مختلف مدتوں میں اس سے متعلق پالیسیوں کو سخت بھی کیا ہے۔ فی الحال ملک کو ایک وباء کے درمیان کھپت اور سرمایہ کاری کو بڑھانے کی کوششیں جاری رکھنی ہوں گی۔ وہ بھی کم عمر آبادی میں ہونے والی کمی کے ساتھ۔


آئی ایم ایف شرائط کے تحت قرض، پاکستان میں عام آدمی کو کیسے متاثر کرے گا؟

بجلی کے بلوں میں یہ اضافہ ملک میں مہنگائی کی شرح کو بھی بڑھا رہا ہے اور عالمی مالیاتی ادارے (آئی ایم ایف) کی پاکستان کے لیے پچاس کروڑ ڈالر کی قسط جاری کرنے کی منظوری کے بعد یہ مزید بڑھ سکتی ہے کیونکہ اس قسط کے لیے حکومت نے جن شرائط پر رضامندی ظاہر کی ہے وہ معاشی ماہرین کے نزدیک بہت سخت ہیں۔ ماہرین معیشت کے مطابق آنے والے دنوں میں اس مہنگائی پر قابو پانے کے لیے سٹیٹ بینک شرح سود میں اضافہ کر سکتا ہے جو ملکی معاشی پیداوار کو بری طرح متاثر کرے گا اور مصنوعات کو مہنگا کرے گا۔  پاکستان کے سابق وزیر خزانہ اور ماضی میں آئی ایم ایف سے معاہدوں کی ٹیم کا حصہ رہنے والے ڈاکٹر حفیظ پاشا نے کہا کہ موجودہ پروگرام کی بحالی کے لیے شرائط میں سب سے بڑی پریشانی بجلی کے نرخوں میں بے تحاشا اضافے پر پاکستان کا رضامند ہونا ہے جو مہنگائی کی ایک نئی لہر کو جنم دے گا اور اس سے عام آدمی کے ساتھ ملک کا درآمدی شعبہ بھی شدید متاثر ہو گا۔  انھوں نے کہا حکومت نے اس سال افراط زر کا ٹارگٹ سات سے نو فیصد کے درمیان رکھا تھا تاہم اب تک اوسطاً افراط زر کی شرح آٹھ سے نو فیصد کے درمیان چل رہی ہے اور آنے والے دنوں میں یہ دس فیصد کی شرح پر پہنچ سکتی ہے۔ اس سلسلے میں ڈاکٹر حفیظ پاشا نے کہا کہ جب بجلی کی قیمتوں کے علاوہ ملک میں مہنگائی پر قابو پانے کے لیے سٹیٹ بینک آئی ایم ایف شرائط کے تحت شرح سود میں اضافہ کر سکتا ہے۔  انھوں نے کہا کہ اس بات کا بھرپور امکان ہے کہ سٹیٹ بینک آنے والے مہینوں میں شرح سود میں اضافہ کر دے گا۔  ڈاکٹر پاشا نے کہا کہ شرح سود میں اضافہ ملک کی معاشی پیداوار کے لیے بہت نقصان دہ ثابت ہو گا تاہم آئی ایم ایف کی شرائط پر عمل درآمد کے لیے اسے بڑھانا پڑے گا۔  ایلیا نعیم نے بھی شرحِ سود کے بڑھنے کا امکان ظاہر کیا کیونکہ مہنگائی کو کنٹرول کرنے کے لیے سٹیٹ بینک یہ کام کرے گا۔ انھوں نے اگلے تین سے چھ ماہ میں شرح سود میں اضافے کا امکان ظاہر کیا۔ شرح سود بڑھنے سے بینکوں کی جانب سے دیا جانے والا قرضہ مہنگے نرخوں میں حاصل ہو گا جو کاروباری شعبوں کی لاگت کو بڑھا کر ان کی تیار کردہ مصنوعات کو مہنگا کر دے گا۔ انھوں نے کہا کہ اس کا سب سے زیادہ اثر سترہ سے بیس ہزار روپے آمدنی والے افراد پر زیادہ ہو گا تاہم انھوں نے تجویز کیا کہ حکومت اپنے احساس پروگرام کے تحت بجلی کی قیمتوں میں ہونے والے اضافے کو کم آمدنی والے افراد کے لیے ایک دو ہزار روپے ادا کر کے زائل کر سکتی ہے۔


Summary: گوادر میں نئی بندرگاہ کی تعیمر نے مقامی آبادی کو کب کتنا فائدہ پہنچایا اور ان کی معاشی اور سماجی حالت میں کیا بہتری آئی۔ حکومت کے گوادر میں ترقی اور خوشحالی کی دعووں اور وعدوں میں کتنی حقیقت ہے اور مقامی آبادی وہاں جاری ترقیاتی منصوبوں سے متعلق کیا رائے رکھتی ہے؟

گوادر کی ترقی: ’یہ پنجاب، سندھ، خیبر پختونخوا کے لیے ہو گی، ہمارے لیے کچھ نہیں‘

سنہ 2002 میں فوجی آمر اور سابق صدر پرویز مشرف نے یہاں کے لوگوں کو معاشی ترقی کی نوید سنائی تھی۔ ان دو دہائیوں نے گوادر کے نقشے میں بندرگاہ کے ساتھ ساتھ اور بھی تبدیلیاں رونما کی ہیں۔ شاہی بازار ہو یا جنت مارکیٹ وہاں بجلی کی سہولت سے محروم چھوٹی چھوٹی اندھیرے میں ڈوبی دکانیں آپ کو خستہ حال معاشی صورتحال کے بارے میں بنا پوچھے آگاہ کرتی ہیں اور لوگوں سے جب پوچھیں کہ بجلی کتنی دیر آتی ہے تو وہ کہتے ہیں ایران سے آنے والی بجلی چند گھنٹے ملتی ہے۔   مقامی ماہی گیروں کے مطابق بریک واٹر (گودی) نہ ہونے کے باعث کھلے سمندر میں رہنے سے 2018 سے اب تک 50 سے زائد کشتیاں مکمل تباہ ہو چکی ہیں اور 200 کو جزوی نقصان پہنچا ہے۔ ان کا کہنا ہے کہ ’دو سال کے انتظار کے بعد بریک واٹر (گودی) بن رہا ہے جس کی تیاری کے لیے ہمیں مزید دو سال انتظار کرنا ہو گا۔‘ انھوں نے کہا ’17 سال بعد جب گوادر کے لیے دوسرا ماسٹر پلان منظور ہوا تو اس میں اولڈ سٹی کے لیے کچھ منصوبہ بندی نہیں دی گئی تھی تاہم جی ڈی اے نے اب اس علاقے کی تعمیر و ترقی کے لیے ایک پلان بنا کر حکومت کو دیا ہے جس پر عملدرآمد ہو گا۔‘ میں نے ان سے پوچھا کہ کہیں مستقبل میں بندرگاہ سے بہت قریب ہونے کی وجہ سے اس آبادی کو یہاں سے منتقل تو نہیں کیا جائے گا تو شاہ زیب کاکڑ نے کہا ’نہیں ایسا بالکل نہیں ہو گا اور ایکسپریس وے اور گوادر پورٹ چینی حکومت سی پیک منصوبے کے تحت بنا رہی ہے اس کی بھاری مشینری سے ماہی گیروں کے گھروں کو جو نقصان پہنچا ہے اس کے ازالے کے لیے ہم نے حکام سے بات کی ہے۔‘ گوادر پورٹ سے منسلک ایک اہلکار نے مجھے بتایا کہ کوئی دن ایسا نہیں ہوتا کہ جب ان کے پاس 40 کے قریب نوکری کے لیے درخواستیں نہ آتی ہوں لیکن وہ کہتے ہیں کہ ’چینی کمپنیاں مقامی لوگوں کو کم اور دوسرے شہروں سے آنے والوں کو چار گنا زیادہ تنخواہ دیتی ہیں جن کی وجہ سے لوگ نالاں ہیں۔‘  گوادر پورٹ اتھارٹی کے چیئرمین نصیر خان کاشانی نے بتایا کہ 95 فیصد پورٹ ملازمین کا تعلق بلوچستان سے ہے اور اس میں گوادر کے لوگ بھی شامل ہیں لیکن ایک بڑا مسئلہ اہلیت کا ہے۔ انھوں نے کہا کہ مقامی افراد ہنر مند نہیں ہیں، پاکستان چین ووکیشنل سینٹر کا 50 فیصد کام ہو گیا ہے، وہاں لوگوں کو مختلف ہنر کے متعلق تربیت دی جائے گی۔ اس انتہائی اہم علاقے کی سمندری حدود میں ٹرالر مافیا کیسے بے دھڑک گھومتا اور شکار کرتا ہے؟ جب میں نے یہ سوال محکمہ فشریز کے ڈائریکٹر احمد ندیم کے سامنے رکھا تو انھوں نے تصدیق کہا کہ ٹرالر مافیا سندھ سے آتے ہیں اور یہ سمندر کی زمین کو کریدتے ہیں۔


Summary: آئی ایم ایف پروگرام کی پاکستان کے لیے بحالی ایک جانب ملک کے زرمبادلہ کے ذخائر میں 50 کروڑ ڈالر کا اضافہ کرے گی تو دوسری جانب اس سے جڑی شرائط پر معیشت اور صنعت و تجارت کے ماہرین تشویش کا اظہار کر رہے ہیں کیونکہ ان کے نزدیک ملکی معیشت اس سے شدید متاثر ہو گی۔

آئی ایم ایف پروگرام کی بحالی پاکستانی معیشت کے لیے مثبت یا منفی پیشرفت؟

آئی ایم ایف پروگرام کی پاکستان کے لیے بحالی ایک جانب ملک کے زرمبادلہ کے ذخائر میں 50 کروڑ ڈالر کا اضافہ کرے گی تو دوسری جانب اس سے جڑی شرائط پر معیشت اور صنعت و تجارت کے ماہرین اور اس سے وابستہ افراد تشویش کا اظہار کر رہے ہیں جو ان کے نزدیک پاکستان کی معیشت کو شدید متاثر کریں گی۔ آئی ایم ایف کی جانب سے اس پروگرام کے دوبارہ شروع کرنے سے متعلق کچھ شرائط ہیں جن میں نمایاں بجلی کے قانون یعنی نیپرا ایکٹ میں ترامیم، سٹیٹ بینک آف پاکستان کے ایکٹ میں ترامیم، اضافی ٹیکس کی وصولی اور بجلی و گیس کے نرخوں میں اضافہ اور مختلف شعبوں کو دی جانے والی سبسڈی کا خاتمہ شامل ہیں۔ پاکستان کی معیشت میں گروتھ جو گزشتہ مالی سال میں منفی ہو گئی تھی اس میں گزشتہ چند مہینوں میں کچھ بہتری کے آثار نظر آئے  تاہم آئی ایم ایف پروگرام کی بحالی سے جڑی شرائط سے معیشت پر منفی اثرات مرتب ہونے پر تشویش کا اظہار بھی کیا جا رہا ہے۔  آئی ایم ایف پروگرام کی بحالی سے پاکستان کو 50 کروڑ ڈالر کی رقم حاصل ہو گی جس کے ذریعے پاکستان کے زرمبادلہ کے ذخائر کو سہارا ملے گا اور ڈالر کے مقابلے میں پاکستان روپے کی قدر کو بھی سپورٹ حاصل ہو گی تاہم چند ماہرین معیشت کے نزدیک ان 50 کروڑ ڈالر کی بہت بڑی قیمت پاکستان کو معاشی نقصان کی صورت میں برداشت کرنی پڑے گا کیونکہ شرائط سے عمل درآمد سے نا صرف ایک عام آدمی کی معیشت متاثر ہو گی بلکہ صنعت و تجارت بھی اس سے شدید متاثر ہوں گے۔ دنیا میں کورونا وائرس کی وجہ سے ہونے والے معاشی نقصانات کے ازالے کے لیے حکومتیں اپنے صنعتی و تجارتی شعبے کو مراعات فراہم کر رہی ہیں تاکہ معاشی گروتھ کو بڑھایا جا سکے تاہم آئی ایم ایف شرائط کے تحت صنعتی شعبے کو دی جانے والی ٹیکس چھوٹ کے خاتمے اور بجلی و گیس کے نرخوں میں اضافے کو معاشی صورتحال خاص کر صنعت و تجارت کے شعبے کے لیے ایک بری پیشرفت قرار دیا جا رہا ہے جو اس شعبے میں آنے والی اب تک تھوڑی بہت بہتری کو زائل کر دے گی ان سے جب شرائط کے معیشت پر اثرات، بجلی و گیس کے نرخوں میں اضافے، سٹیٹ بینک کی ایکٹ میں ترامیم اور اضافی ٹیکس کی وصولی کے بارے میں پوچھا گیا تو انھوں نے سماجی رابطے کی ویب سائٹ واٹس اپ پر اپنے جواب میں کہا کہ ’آئی ایم پروگرام معاشی اور مالیاتی استحکام کے لیے بہت ضروری ہے خاص کر کورونا وائرس کی وجہ سے پیدا ہونے والی غیر یقینی صورتحال میں یہ پروگرام بہت ضروری ہو گیا ہے۔‘


مرکزی بینک کے گورنر کی برطرفی، ترک کرنسی کی قیمت 14 فیصد گر گئی

ترک صدر رجب طیب اردوغان کی جانب سے ملک کے مرکزی بینک کے گورنر کو برطرف کیے جانے کے بعد ترکی کی کرنسی لیرا کی قیمت میں 14 فیصد کمی آئی ہے۔  حالیہ دنوں میں لیرا کی قیمت مستحکم رکھنے میں گورنر ناجی اقبال کے کردار کو انتہائی اہم قرار دیا جاتا ہے تاہم سنیچر کو ایک حیران کن اقدام کے طور پر صدر اردوغان نے انھیں برطرف کر دیا۔  گذشتہ دو سالوں میں یہ تیسرے شخص ہیں جو کہ سنٹرل بینک کے گورنرکے عہدے پر فائز رہے ہیں۔ ناجی اقبال کو گذشتہ نومبر میں تعینات کیا گیا تھا اور وہ مہنگائی کی شرح پر قابو پانے کے لیے مرکزی انٹرسٹ ریٹ (شرح سود) میں اضافے کی پالیسی اپنائے ہوئے تھے۔  ان کی برطرفی مقامی اور بین الاقوامی سرمایہ کاروں دونوں کے لیے حیران کن بات ہے جو کہ ترکی کی حالیہ مالیاتی پالیسی کی تعریف کر رہے تھے۔  ایک وقت تھا جب لیرا امرجنگ مارکین کی کرنسیوں میں 2021 کی سب سے بہتر کرنسی تصور کی جا رہی تھی اور اس کی امریکی ڈالر کے مقابلے میں قیمت میں تقریباً 20 فیصد اضافہ ہو گیا تھا۔  گذشتہ ہفتے ترک لیرا اور بھی مضبوط اس وقت ہوا جب اقبال نے شرحِ سود میں دو فیصد اضافہ کر دیا جو کہ ماہرینِ معاشیات کی توقعات سے تقریباً دوگنا اضافہ تھا۔   سرمایہ کار بہت عرصے سے ترکی میں سخت تر مالیاتی پالیسی مانگ رہے ہیں تاکہ ملک میں تیزی سے بڑھتی ہوئی مہنگائی کی شرح پر قابو پایا جا سکے۔  تاہم اب اس خدشے کا اظہار کیا جا رہا ہے کہ صدر اردوغان کی جانب سے سہپ سیوگولو کو سنٹرل بینک کے گورنر کے عہدے پر تعینات کرنے سے ناجی اقبال کے قلیل مدتی دور میں آنے والی بہتری ضائع نہ ہو جائے۔  سہپ سیوگولو بینکاری کے پروفیسر اور برسرِاقتدار جماعت کے سابق قانون ساز ہیں۔ وہ شرحِ سود میں اضافے کے ذریعے مہنگائی کی شرح پر قابو پانے کے مخالف کے طور ہر جانے جاتے ہیں۔  ترکی میں شرحِ سود اس وقت 19 فیصد ہے جس کی وجہ سے غیر ملکی سرمایہ کاروں نے اپنے اثاثے اس کرنسی میں منتقل کیے ہوئے ہیں۔ اتوار کے روز سنٹرل بینک نے ایک بیان میں کہا ہے کہ ‘وہ مالیاتی پالیسی کے آلات کو استعمال کرتے ہوئے مستقل بنیادوں پر مہنگائی کی شرح کو کم کرنے کے ہدف کو حاصل کرنے کوششیں جاری رکھیں گے۔‘


Summary: میڈرڈ ٹریڈ مارک سسٹم میں شمولیت سے نہ صرف پاکستان میں بننے والی مصنوعات کو بین الاقوامی منڈی میں فائدہ حاصل ہو گا بلکہ یہ دنیا کے مشہور برانڈز کو پاکستان میں لانے میں بھی مدد گار ثابت ہو گا۔

میڈرڈ ٹریڈ مارک سسٹم میں پاکستان کی شمولیت سے ملکی مصنوعات کو کیسے تحفظ ملے گا؟

وزیراعظم پاکستان کے مشیر تجارت رزاق داؤد نے گذشتہ ماہ ٹوئٹر پر اعلان کیا کہ پاکستان میڈرڈ ٹریڈ مارک سسٹم میں شامل ہو گیا ہے۔ انھوں نے کہا کہ اس سسٹم میں شامل ہونے سے نہ صرف پاکستان میں بننے والی مصنوعات کو بین الاقوامی منڈی میں فائدہ ہو گا بلکہ یہ دنیا کے مشہور برانڈز کو پاکستان میں لانے میں بھی مددگار ثابت ہو گا۔ انھوں نے کہا ان کی تیار کردہ مصنوعات دنیا کے مختلف ممالک میں برآمد ہوتی ہیں اور پاکستان کے ٹریڈ مارک سسٹم میں نہ ہونے کی وجہ سے انھیں مسائل کا بھی سامنا رہا اور ان کی مصنوعات کے نام پر جعلی یا ملتے جلتے ناموں کی مصنوعات بھی بھیجی جاتی رہی ہیں۔  ادھر ملک میں کام کرنے والی الکرم ٹیکسٹائل نے بین الاقوامی سطح پر اپنے برانڈ کے لیے پاکستان کی میڈرڈ سسٹم میں شمولیت کو ایک انتہائی مثبت پیش رفت قرار دیا ہے۔ الکرم ٹیکسٹائل کے مینجنگ ڈائریکٹر فواد انور نے کہا کہ میڈرڈ سسٹم میں پاکستان کی شمولیت سے ان کے برانڈ کو بھی تحفظ حاصل ہو گا۔ مشیر تجارت رزاق داؤد کے سماجی رابطے پر پیغام کے مطابق پاکستان کی اس سسٹم سے شمولیت ملکی مصنوعات کو بین الاقوامی مارکیٹ میں فائدہ حاصل ہو گا تو دوسری جانب یہ ملک میں بین الاقوامی برانڈز کو لانے میں بھی مدد گار ثابت ہو گا۔ شیخ راشد عالم نے اس سلسلے میں کہا کہ یہ دو طرفہ سسٹم ہے۔ ’ایک جانب پاکستان میں کام کرنے والی کوئی کمپنی اپنی مصنوعات کو ٹریڈ مارک سسٹم کے تحت اپنے نام پر رجسرڈ کرائے گی تو عالمی مارکیٹ میں اس کے سوا یہ مصنوعات بیچنے کا حق کسی کے پاس نہیں ہو گا۔‘  ’اسی طرح انٹرنیشنل برانڈز کو بھی پاکستان میں یہ حق حاصل ہو گا کہ وہ اس سسٹم کے ذریعے رجسٹرد کرا کر اپنی چیزیں فروخت کر سکیں گے اور کسی دوسرے کو یہ اختیار حاصل نہ ہو گا کہ وہ جعل سازی سے ان کی چیزوں کو بیچ سکے۔‘ شیخ راشد نے کہا کہ میڈرڈ سسٹم کا حصہ نہ ہونے کی وجہ سے پاکستان کی مصنوعات کو مسئلہ درپیش تھا اور بین الاقوامی مارکیٹ میں کوئی بھی ان چیزوں کو اپنے نام سے بیچ سکتا تھا۔ ’مقامی کمپنیوں کو بین الاقوامی مارکیٹ میں ٹریڈ مارک حقوق کے تحت تحفظ حاصل ہو گا تو انٹرنینشل برانڈز کی آمد بھی اس سلسلے میں سودمند ثابت ہو گی۔ اسی طرح رجسٹریشن فیس کی حکومت کو آمدنی ہو گی تو دوسری جانب قانون کے شعبے سے وابستہ افراد کے لیے بھی اس میں فائدہ ہے کیونکہ رجسٹریشن کے عمل میں ان کی قانونی معاونت درکار ہو گی۔‘ پاکستان میں کام کرنے والی کوئی کمپنی اپنی مصنوعات کو ٹریڈ مارک سسٹم کے تحت اپنے نام پر رجسرڈ کرائے گی تو عالمی مارکیٹ میں اس کے سوا یہ مصنوعات بیچنے کا حق کسی کے پاس نہیں ہو گا


ڈالر کے مقابلے میں روپے کی قدر میں مسلسل بہتری کی وجوہات کیا ہیں؟

اگر ڈالر کی موجودہ قیمت کا جائزہ لیا جائے تو یہ اب اکتوبر 2019 تک کی سطح تک گر چکی ہے جبکہ اکتوبر 2020 میں اس کی قیمت 168 روپے سے بھی اوپر چلی گئی تھی۔  اُنھوں نے کہا کہ ڈالر کی قیمت حالیہ دنوں میں 154 تک بھی گر گئی لیکن اس کی خریداری کی وجہ سے یہ ایک بار پھر 155 تک چلی گئی ہے۔  ملک بوستان نے کہا کہ ڈالر کی موجودہ قیمت اکتوبر 2019 کی سطح پر گر چکی ہے جو 154 اور 155 کے درمیان تھی جبکہ اکتوبر 2020 میں ڈالر کی قیمت تاریخ کی بلند ترین سطح پر تھی جب یہ 168 روپے سے تجاوز کر گئی تھی۔  روپے کی قدر میں اکتوبر سے لے کر اب تک ہونے والے اضافے کی وجہ سے پاکستانی روپیہ ایشیا میں تیسرے نمبر پر ڈالر کے مقابلے میں اپنی قدر میں اضافہ کرنے والی کرنسی بن چکا ہے موجودہ مالی سال کے پہلے آٹھ مہینوں میں ترسیلات زر کی مجموعی مالیت 18 ڈالر سے زائد ہے اور مالی سال کے اختتام تک ان کا 28 ارب ڈالر سے اوپر رہنے کا امکان ہے۔ ماہر معیشت ڈاکٹر اشفاق حسن نے اس سلسلے میں رابطہ کرنے پر بتایا کہ ڈالر کی روپے کے مقابلے میں قدر گرنے کی دو وجوہات ہیں۔ ایک مقامی وجہ ہے کہ ہمارے ملک میں معاشی سست روی کی وجہ سے ڈالر کی طلب بھی کم ہے۔ پاکستان کی معیشت درآمدات پر بڑی حد تک انحصار کرتی ہے جس میں خام مال سے لے کر مشینری اور آلات شامل ہیں۔ جب ملک کی معاشی شرح نمو منفی ہو جائے یا پھر بہت کم ہو تو اس کا مطلب ہے کہ صنعت و حُرفت نہیں چل رہی۔  ڈاکٹر اشفاق نے ڈالر کی قیمت میں کمی کی دوسری وجہ عالمی سطح پر ڈالر کی طلب میں بھی کمی کو قرار دیا۔ اُنھوں نے کہا کہ عالمی سطح پر بھی ڈالر دوسری کرنسیوں کے مقابلے میں نچلی سطح پر ہے جس کی ایک بڑی وجہ جو بائیڈن انتظامیہ کی جانب سے 1.9 ٹریلین ڈالر کا کورونا وائرس سے متعلق پیکج ہے۔  اُن کے مطابق اس پیکج کے لیے ڈالر زیادہ پرنٹ کرنا پڑے گا جو اس کی منی سپلائی کو بڑھا رہا ہے جس کی وجہ سے ڈالر کی قیمت نیچے آئی ہے۔ اُنھوں نے کہا کہ عالمی سطح پر اب سرمایہ کار اس لیے ڈالر کے بجائے یورو اور گولڈ میں زیادہ سرمایہ کاری کر رہے ہیں۔ اُنھوں نے ڈالر کی قیمت نیچے آنے کی وجہ سے ملک کے برآمدی شعبے کو نقصان کا تاثر مسترد کیا۔ اُنھوں نے کہا کہ برآمدی شعبے کے لیے ڈالر کی معقول قیمت 145 سے 154 روپے کے درمیان ہے اور اس سطح پر برآمدی شعبہ بہتر طریقے سے اپنا کاروبار جاری رکھ سکتا ہے۔


’میں نے جعلی ایلون مسک کے فراڈ میں چار لاکھ پاؤنڈ گنوا دیے‘

سیبسٹیئن ہمیشہ اسی لمحے کو یاد رکھے گا جب اس نے 407،000 پاؤنڈز کا نقصان اٹھایا، اور اس وقت وہ بیک وقت غصہ میں بھی تھا اور شرمندگی بھی محسوس کر رہا تھا۔  سیبسٹیئن نے بی بی سی کو بتایا: ایلن مسک نے ٹویٹ کیا، 'ڈوج فار ڈوج؟' (یعنی دھوکہ بمقابلہ دھوکہ) اور میں حیران تھا کہ اس کا کیا مطلب ہے۔ 'نیچے ایک نئے پروگرام کا لنک تھا، لہذا میں نے اس پر کلک کیا اور دیکھا کہ وہ بٹ کوئن فروخت کر رہا ہے!' ایمسٹرڈیم سے 133 میل کے فاصلے پر، وہیل الرٹ کے تجزیہ کاروں نے اس فریب کے بارے میں خبردار کیا تھا جب سیبسٹیئن کے 10 بٹ کوائن کو بھیجا گیا تھا اور پھر کچھ دن بعد یہ سب کچھ سب کے علم میں آگیا۔  وہ اس بات کی نشاندہی کرتے ہیں کہ بٹ کوائن کہاں ہیں اور کہاں رکھے جا رہے ہیں، انہیں فریب کرنے والے چلانا جانتے ہیں اور یہ کمائی جانے والی بڑھتی ہوئی رقم کا سراغ لگا لیتے ہیں۔ سیبسٹیئن کا 10 بٹ کوئن سب سے زیادہ تھا جس کا انہیں کسی ایک ٹرانزیکشن میں غائب ہوجانے والے ریکارڈ سے علم ہوا تھا۔  وان ویورٹ نے کہا کہ 'ہمارے پاس اس کی وضاحت کے لئے کوئی اعداد و شمار نہیں ہیں، لیکن اس کا بٹ کوئنز کی وسیع مارکیٹ سے تعلق ہوسکتا ہے۔ جب بٹ کوئن کی قیمت بڑھ جاتی ہے، لوگ پاگل ہوجاتے ہیں اور ان میں سے بہت سے لوگ مارکیٹ میں نئے ہوتے ہیں اور وہ اپنی رقم دن دوگنی رات چوگنی کرنے پر لگ جاتے ہیں۔'  تین ہفتے گزرنے کے بعد اور جب سیبسٹیئن پر سب کچھ واضح ہو چکا تھا وہ تب بھی شرمندگی محسوس کر رہا تھا۔ اس نے ہماری ای میل پر گفتگو کے دوران اصرار کرتے ہوئے کہا کہ وہ 'عام طور پر پوری دنیا کا سب سے بڑا بے وقوف نہیں' ہے۔ 42 برس کے سیبسٹیئن کا کہنا ہے کہ اس نے سنہ 2017 میں بٹ کوائن میں پہلے چالیس ہزار ڈالرز کی سرمایہ کاری کی تھی، اور کھلی مارکیٹ میں ان سکوں کی قیمت بڑھتے ہی اس نے جلدی سے اپنی رقم واپس نکال لی تھی۔ لیکن پھر کئی سالوں میں جب اس نے دوبارہ سے اس مارکیٹ میں جوش و خروش سے دیکھا کیونکہ اس دوران  10 بٹ کوئنز کمی قیمت پچاس ہزار یوروز ہو چکی تھی۔  سب سے بڑا فریب جولائی 2020 میں ہوا تھا، جب بڑے پیمانے پر لیکن بہت کم عرصے کے لیے ٹویٹر ہیک ہوا تھا، جس نے فریب چلانے والوں کو موقع فراہم کیا کہ وہ بل گیٹس، کم کارڈشیئن-ویسٹ اور ایون مسک جیسی مشہور شخصیات کے اکاؤنٹ کا استعمال کرتے ہوئے لوگوں کو دھوکہ دیں۔  اس واقعے میں ہیکرز نے ایک لاکھ اٹھارہ ہزار ڈالر سے زیادہ کا بٹ کوائن چوری کیا۔ اس سلسلے میں تین افراد کو گرفتار بھی کیا گیا تھا۔